title: कर्नाटक की जनसांख्यिकी

text: प्रशासनिक उद्देश्य हेतु, कर्नाटक को चार रेवेन्यु मंडलों, ४९ उप-मंडलों, २९ जिलों, १७५ तालुकों और ७४५ होब्लीज़/रेवेन्यु वृत्तों में बांटा गया है। प्रत्येक जिला प्रशासन का अध्यक्ष जिला उपायुक्त होता है, जो भारतीय प्रशासनिक सेवा (आई.ए.एस) से होता है और उसके अधीन कर्नाटक राज्य सेवाओं के अनेक अधिकारीगण होते हैं। राज्य के न्याय और कानून व्यवस्था का उत्तरदायित्व पुलिस उपायुक्त पर होता है। ये भारतीय पुलिस सेवा का अधिकारी होता है, जिसके अधीन कर्नाटक राज्य पुलिस सेवा के अधिकारीगण कार्यरत होते हैं। भारतीय वन सेवा से वन उपसंरक्षक अधिकारी तैनात होता है, जो राज्य के वन विभाग की अध्यक्षता करता है। जिलों के सर्वांगीण विकास, प्रत्येक जिले के विकास विभाग जैसे लोक सेवा विभाग, स्वास्थ्य, शिक्षा, कृषि, पशु-पालन, आदि विभाग देखते हैं। राज्य की न्यायपालिका बंगलुरु में स्थित कर्नाटक उच्च न्यायालय ("अट्टार कचेरी") और प्रत्येक जिले में जिले और सत्र न्यायालय तथा तालुक स्तर के निचले न्यायालय के द्वारा चलती है।


title: इस प्यार को क्या नाम दूं?

text: इस प्यार को क्या नाम दूं? स्टार प्लस का एक अति लोकप्रिय कार्यक्रम था जो 06 जून 2011 से 30 नवम्बर 2012 तक प्रसारित हुआ था। कार्यक्रम की लोकप्रियता को देखते हुए कार्यक्रम का द्वितीय सत्र इस प्यार को क्या नाम दूं?-एक बार फिर नए पात्रों एवं कहानी के साथ स्टार प्लस पर प्रसारित किया गया।


title: इस प्यार को क्या नाम दूं?

text: यह कहानी अर्णव और खुशी की एक प्रेम कहानी है, जिसमें खुशी लखनऊ में रहने वाली एक लड़की है जो प्यार, रिश्ते, और विश्वास की शक्ति में विश्वास रखती है। अर्णव एक व्यवसायी रहता है। वह एक दूसरे से को बिलकुल पसंद नहीं करते रहते हैं, लेकिन बाद में उन दोनों को मजबूरी में शादी करनी पड़ती है। बाद में जब उन लोगों को लगता है कि वह दोनों एक दूसरे से प्यार करते हैं तब भी वह इस बात को स्वीकार नहीं करते और अंत में जाकर वह इस बात को मान लेते हैं।


title: वधू

text: यह स्त्रीलिंग वाचक शब्द है, और महिला जातकों के लिये उस समय प्रयुक्त होता है, जब वह वैवाहिक बंधन में बंध कर किसी को नया जीवन देने की योग्यता रखते हुये अपने पुरूष साथी को नवजीवन देने के गुणों को सजीव करती है। अर्थात् पुरूष जीवन-साथी का जीवन भर तथा विपत्ती के समय विशेष रूप से साथ देना। विपत्ती के समय समर्पण भाव से नवजीवन का संचार करना (हिम्मत देना) वधु का गुण (कर्तव्य) है।


title: वधू

text: "वधू" शब्द वध से बना है, 'वध' का अर्थ है, किसी का जीवन समाप्त करना। और वधू का अर्थ किसी के जीवन में नवजीवन का संचार करने वाली महिला। यह जीवन भर साथ-साथ चलने के लिये प्रयोग किया जाता है, "वर" का विलोम शब्द है। इस शब्द का प्रयोग यदि ’ऊ’ की मात्रा हटाने के बाद किया जाये तो अर्थ का अनर्थ हो जाता है, केवल "वध" शब्द रह जाता है।


title: सुचित्रा सेन

text: सुचित्रा सेन (जन्म: ६ अप्रैल १९३१ - १७ जनवरी २०१४) हिन्दी एवं बांग्ला फिल्मों की एक अभिनेत्री थीं। वह मुनमुन सेन की माँ थी।


title: सुचित्रा सेन

text: विशेषकर उत्तम कुमार के साथ अभिनय करने के कारण वे सारे बंगाल में अत्यन्त जनप्रिय हुईं। उत्तम-सुचित्रा की जोड़ी आज भी बांग्ला चलचित्र की श्रेष्ठ जोड़ी मानी जाती है।


title: सुचित्रा सेन

text: वे प्रथम भारतीय अभिनेत्री हैं जिनको किसी अन्तर्राष्ट्रीय चलचित्र महोत्सव में पुरस्कार प्रदान किया गया (श्रेष्ठ अभिनेत्री पुरस्कार - 'सात पाके बाँधा' १९६३ के लिए, मास्को चलचित्र उत्सव)।


title: सुचित्रा सेन

text: २३ दिसम्बर २०१३ को उन्हें श्वसन तंत्र में संक्रमण की वजह से कोलकाता के एक अस्पताल में भर्ती कराया गया था। १७ जनवरी २०१४ को दिल का दौरा पड़ने से ८२ वर्ष की आयु में उनकी मृतु हो गयी।


title: ओगताई ख़ान

text: ओगताई ख़ान (; जन्म: ११८६ ई अनुमानित; देहांत: ११ दिसम्बर १२४१ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का तीसरा पुत्र था और पूरे साम्राज्य का दूसरा ख़ागान (सर्वोच्च ख़ान) था। उसने अपने पिता के ईरान, चीन और मध्य एशिया को मंगोल साम्राज्य के अधीन करने के अभियान में बहुत हिस्सा लिया। उसे एक क़ाबिल और सहासी सिपहसालार माना जाता है। कहा जाता है कि ओगताई अपने पिता का सब से प्रिय बेटा था। उसमें किसी भी बहस में लोगों का मत जीत लेने की क्षमता थी। बड़े कद-बुत और शक्तिशाली व्यक्तित्व वाला ओगताई हँसमुख और बुद्धिमान भी माना जाता था।


title: गुलामी (1985 फ़िल्म)

text: ये फिल्म भारतीय समाज में ऊंच-नीच की भावना से ग्रसित लोगों और व्याप्त कुरीतियों के ऊपर एक मार्मिक फीचर फिल्म है।इसमें आपको जहाँ एक तरफ सामाजिक बुराई,कानून के प्रति अपना नजरिया और प्रेम के अनूठे स्वभाव और मिलान का चित्रण देखने को मिलेगा। ये फिल्म गुलामी अपने नाम को सार्थक करती है।


title: मातृभूमि (फ़िल्म)

text: मातृभूमि २००३ में बनी भारतीय फ़िल्म है जिसका निर्देशन मनीष झा द्वारा किया गया है। फ़िल्म महिला शिशु हत्या व घटती महिलाओं की संख्या के मुद्दे पर प्रकाश डालती है। फ़िल्म कुछ असली घटनाओं, जैसे महिलाओं की गिरती संख्या व भारत के कुछ भागों में पत्नी खरीदने की प्रथा को उजागर करती है। इसमें एक ऐसे भविष्य के भारतीय गाँव को दर्शाया गया है जिसमें केवल पुरुष ही है क्योंकि वर्षों से चली महिला शिशु हत्या के चलते अब गाँव में एक भी लड़की या महिला ज़िंदा नहीं है।


title: मातृभूमि (फ़िल्म)

text: फ़िल्म को बेहद सराहा गया है और २००३ में कई फ़िल्म समारोहों में प्रदर्शित किया गया जिनमे २००३ वेनिस फ़िल्म समारोह शामिल है जहां इसे आलोचक सप्ताह में दिखाया गया औरर बाद में फिपेसकी पुरस्कार से सम्मानित किया गया।


title: मातृभूमि (फ़िल्म)

text: फ़िल्म की शुरुआत बिहार के एक पिछड़े गाँव में होती है जहां जन्मी लड़की शिशु को उसके पिता सार्वजनिक समारोह में दूध में डुबो कर मार देते है इस उम्मीद में की उनकी अगली संतान लड़का होगी। कई साल बाद २०५० में इस प्रथा के चलते गाँव में केवल पुरुष ही बच गए है। महिलाओं की अनुपस्थिति के चलते अब परेशान पुरुष अश्लील फ़िल्में, लड़कियों की पोशाख पहन कर नृत्य करना व अन्य कार्यों से अपना गुज़ारा करते है। यह दिखाया जाता है की वह पत्नी पाने के लिए मानवी तस्करी की किसी भी हद्द तक जाने के लिए तैयार होते है।


title: मातृभूमि (फ़िल्म)

text: एक रइस पिता रामचरण अपने पाँच बेटों के लिए कलकी नाम की एक जवान लड़की ढूंड निकालता है जो गाँव से कुछ ही दूर रहती है और उसे उसके पिता से खरीद लेता है। उसकी शादी पांचो बेटो से करवा दी जाती है। सप्ताह की हर रात उसे एक बेटे के साथ गुज़ारनी पड़ती है और यहाँ तक की उसका ससुर भी उसके साथ हर हफ्ते एक रात बिताता है। सभी बेटों में केवल सबसे छोटा बेटा ही उसे सम्मान व प्यार से संभालता है।


title: मातृभूमि (फ़िल्म)

text: जब जलन के चलते छोटे बेटे को उसके भाई मार देते है और एक घरेलु नौकर की मदद से भाग निकलने की योजना खतरनाक ढंग से बर्बाद हो जाती है, कलकी अंतर-जातीय झगडो व बदले का एक मोहरा बन जाती है। उसे गाय के तबेले में खूंटे से बाँध कर रात पर रात सामूहिक बलात्कार किया जाता है। फ़िल्म का अंत एक उम्मीद पर होता है जब वह एक लड़की का गर्भधारण करती है और गाँव के पुरुष उसकी और उसकी होने वाली बेटी के हक के लिए एक दूसरे की जान लेते रहते है।


title: कौल (उपनाम)

text: कउपनाम कौल कश्मीर की भूमिहार जाति है यानि ब्राह्मण भूमिहार ।यह जाति खेती करती है और पूजा-पाठ दान दक्षिणा आदि कार्य नही करती है भारत के अन्य भागो मे यह भूमिहार, त्यागी, राय ,गालव, मोहियाल आदि नामो से भी जानी जाती है


title: वाशिंगटन सुंदर

text: वाशिंगटन सुंदर (जन्म ०५ अक्टूबर १९९९) एक भारतीय क्रिकेटर है वह एक बाएं हाथ के बल्लेबाज और दाएं हाथ के ऑफ स्पिनर हैं, ये भारतीय राष्ट्रीय अंडर -१९ क्रिकेट टीम के लिए बल्लेबाज के रूप में खेले हैं। इन्होंने अपने अंतरराष्ट्रीय क्रिकेट कैरियर की शुरुआत १३ दिसंबर २०१७ को श्रीलंका क्रिकेट टीम के खिलाफ एक दिवसीय अंतरराष्ट्रीय मुकाबला खेलकर की थी, जबकि पहला टी२० अंतरराष्ट्रीय मुकाबला २४ दिसंबर २०१७ को श्रीलंका के ही खिलाफ खेला था।


title: वाशिंगटन सुंदर

text: वाशिंगटन सुंदर का जन्म 5 अक्टूबर 1999 को चेन्नई, तमिलनाडु में एक हिंदू परिवार में हुआ था। पी. डी. वाशिंगटन के सम्मान में उनके पिता एम. सुंदर ने उनका नाम रखा। उनकी बहन शैलजा सुंदर भी एक पेशेवर क्रिकेटर हैं। उन्होंने अपनी प्रारंभिक शिक्षा सेंट बेडे के एंग्लो इंडियन हायर सेकेंडरी स्कूल से प्राप्त की।


title: आर्ट ऑफ लिविंग फाउण्डेशन

text: "(Art of Living Foundation)", एक स्वयंसेवी-आधारित, मानवीय और शैक्षिक गैर-सरकारी संगठन (एनजीओ) है। इसकी स्थापना 1981 में श्री श्री रवि शंकर ने की थी। आर्ट ऑफ लिविंग फाउंडेशन के 156 से अधिक देशों में केंद्र हैं। आर्ट ऑफ लिविंग सांस लेने की तकनीक, ध्यान और योग पर आधारित कई तनाव-उन्मूलन और आत्म-विकास कार्यक्रम प्रदान करता है।


title: आर्ट ऑफ लिविंग फाउण्डेशन

text: द आर्ट ऑफ लिविंग एक बहु पक्षीय, बिना किसी लाभ वाली शैक्षिक और मानवतावादी गैर सरकारी संस्था है जो 156 से ज़्यादा देशों में मौजूद है। श्री श्री रविशंकर द्वारा 1982 में संस्थापित है। संस्थापक की हिंसा रहित, तनाव रहित वसुदेव- कुटुम्बकम की दृष्टि से प्रेरित होकर संस्था मानवता के उद्धार और जीवन के स्तर में सुधार की बढ़ोत्तरी की कई पहल करने में लगी हुई है। संस्था का उद्देश्य है कि व्यक्तिगत, सामाजिक, राष्ट्र और सम्पूर्ण विश्व के स्तर पर शांति स्थापित करना। उसके कार्य क्षेत्र में द्वंद समाधान, आपदा और आघात में सहायता, गरीबी उन्मूलन, महिला सशक्तिकरण, कैदियों का पुन:स्थापन, सबके लिए शिक्षा, महिला भ्रूण हत्या के खिलाफ अभियान और बाल श्रमिक और पर्यावरण की निरंतर स्थिरता सम्मिलित है। श्री श्री का शांति का मार्गदर्शक सिध्दान्त कि जब तक हमारा तनाव रहित मन और हिंसा रहित समाज नहीं होगा तो हम विश्व शांति को प्राप्त नहीं कर सकते। द आर्ट ऑफ लिविंग कई तनाव निष्कासन और स्वयं के विकास के लिए कार्यक्रम प्रस्तुत करता है जो अधिकांश श्वास तकनीक, ध्यान और योग पर आधारित है। इन कार्यक्रमों ने हजारों लोगों को विश्वभर में निराशा, हिंसा और आत्महत्या करने प्रवृत्ति से निकलने में मदद की है। प्रार्थना और जिम्मेदारी को जोड़ते हुए आर्ट ऑफ लिविंग ने दस लाख से भी अधिक लोगों को विश्व भर में प्रेरित किया है कि वे अपना जीवन मानवता की सेवा और विश्व स्तर पर ध्यान के प्रसार और सेवा के लिए समर्पित करें। अपने सहभागी संस्थाओं के सहयोग द्वारा द आर्ट ऑफ लिविंग इन क्षेत्रों में कई सामाजिक योजनाओं को सूत्रबद्ध करते हुए क्रियान्वित करती है।


title: आर्ट ऑफ लिविंग फाउण्डेशन

text: द आर्ट ऑफ लिविंग कई स्वयं के विकास के लिए तनाव निष्कासन कार्यक्रम का आयोजन करती है जो लोगों को जीवन की चुनौतियों का लालित्यपूर्ण रूप से सामना करने की शक्ति प्रदान करता है। यह कार्यशाला में भाग लेने वालों को ऐसी निपुणता और तकनीकों से सुसज्जित किया जाता है जिससे उनके जीवन के स्तर में बढ़ावा होता है। इन अनूठे कार्यक्रमों का केन्द्र है सुदर्शन क्रिया, जो एक प्रभावशाली स्फूर्तिकारक श्वसन- तकनीक है जो श्री श्री ने विश्व को उपहार में दी है। यह तकनीक भौतिक, मानसिक, भावनात्मक और सामाजिक तंदुरूस्ती के लिए प्रामाणित है। द आर्ट ऑफ लिविंग विशिष्ट कार्यक्रमों का प्रबंध हर वर्ग और उम्र के समूह के लिए करती है। विश्व भर में दस करोड़ से भी अधिक लोगों ने द आर्ट ऑफ लिविंग की कार्यशालाओं में भाग लिया है। बदलाव की कहानियाँ मन को ठिठकाने वाली है। भौतिक और मानसिक तंदुरूस्ती से सामाजिक संबंध में सुधार और सकारात्मक बदलाव स्वाभाविक गुणों में यह समझाता है कि आर्ट ऑफ लिविंग की कार्यशाला विश्वभर में इतने स्तर पर क्यों सिखाई जाती है। विश्व भर स्वयंसेवियों के नेटवर्क से द आर्ट ऑंफ लिविंग विश्व भर में कही भी आपदा ग्रस्त इलाके में तुरंत पहुँच सकती है और मौलिक और मानसिक सांत्वना दे सकती है। और सामग्री की सहायता कर सकती हैं इस नेटवर्क के सहारे, द आर्ट ऑफ लिविंग ने विश्व भर में आपदा पुर्नस्थापन कार्यक्रमों की महत्वपूर्ण कड़ी की स्थापना की है। विस्तृत सहायता और पुर्नस्थापन कार्य सुनामी ग्रस्त क्षेत्र से युद्ध से पीड़ित इराक के घाव ग्रस्त केम्प और 9/11 के न्यूयार्क के हमले से गुजरात के भूकंप ने आर्ट ऑफ लिविंग के स्वयंसेवी अपनी स्वयं की सुरक्षा किये बिना मानसिक, भावनात्मक और सामग्री इत्यादि जैसे जरूरत की पूर्ति के लिए तत्पर हैं, चाहे वे मानव द्वारा बनाई गई आपदा हैं या प्राकृतिक आपदा है। अपने सहभागी संस्था अन्तर्राष्ट्रीय मानवीय मूल्य का समूह और व्यक्ति विकास केन्द्र भारत, द आर्ट ऑफ लिविंग ने स्वयं भी हिंसा ग्रहित समाज और कोई प्राकृतिक आपदा की पीड़ा को दूर करने की जिम्मेदारी ली है।


title: आर्ट ऑफ लिविंग फाउण्डेशन

text: नक्सली प्रभावित क्षेत्रों में शांति की पुर्नस्थापना करने से बालकन में घृणा की अग्नि को शांत करने के अलावा द आर्ट ऑफ लिविंग का मुख्य सक्रियता है। बहुत पुराने झगड़ों को सुलझाना चाहे स्थानीय या अन्तर्राष्ट्रीय स्तर के हों। संस्थान के बहुपक्षीय दृष्टिकोण का आक्रामकों और पीड़ितों पर बराबर प्रभावशाली हैं। परमपूज्य श्री श्री रविशंकर का मार्गदर्शक दृष्टिकोणहै कि जब तक हमारा तनाव रहित मन और हिंसा रहित समाज नहीं होगा हम विश्व शांति को प्राप्त नहीं कर सकते। द आर्ट ऑफ लिविंग व्यक्ति में सामंजस्य बनाने के लिए और समाज में सामंजस्य बनाने के कार्यरत हैं। एक आध्यात्मिक दृष्टिकोण बनाते हुए जिसका आधार मानवीय मूल्य है, द आर्ट ऑफ लिविंग करोड़ से ज्यादा लोगों को जीवन का अर्थ देखना की प्रेरणा दी है। उसके तनाव निष्कासन कार्यशालाओं के द्वारा हिंसात्मक आक्रमकों को एक उचित, शांत और प्रेमपूर्व व्यक्ति में बदला है। द आर्ट ऑफ लिविंग के हाल के हस्तक्षेप ने यह बताया कि अत्यन्त गंभीर द्वंद्व का समाधान अहिंसा से किया जा सकता है। द्वंद्वकारी दलों पर भी उसने कार्य करते हुए बातचीत के लिए टेबल पर आने के लिए और अहिंसा से उस मतभेद का समाधान ढूंढ़ने के लिए प्रभावित किया है।


title: आर्ट ऑफ लिविंग फाउण्डेशन

text: परमपूज्य श्री श्री रविशंकर जी की दृष्टि जो एक सम्पूर्ण निरंतर और स्थिर सामाजिक विकास की है। जो कि इनके मार्गदर्शन में द आर्ट ऑफ लिविंग विश्व भर में दूर तक पहुंच कर समुदाय सशक्तिकरण कार्यक्रमों को चलाती है। इन कार्यक्रमों का केन्द्र बिन्दु लोगों में स्वयं के लिए सम्मान पैदा करना जो अविकसित भाग से है और उन्हें इस निरंतर और स्थिर विकास की प्रक्रिया में भागीदार बनाना। द आर्ट ऑफ लिविंग का समुदाय सशक्तिकरण कार्यक्रम का केन्द्र बिन्दु धरातल की सच्चाई जैसे वंचित लोगों का सशक्तिकरण, ग्रामीण विकास, सामाजिक सामंजस्य को बढ़ावा, महिला सशक्तिकरण और स्वदेशी समुदाय की रक्षा करना। सामाजिक हस्तक्षेप की पहल, 54 कार्यक्रम (स्वास्थ्य, स्वच्छता, आवास, मानवीय मूल्य और विविधता में सामंजस्यता) का कवच विश्व में विशेष परिवर्तन व्यक्तियों, परिवारों और समुदाय में उठा के ला रहा है। भारत में 35,712 गांव कार्यक्रम से लाभान्वित हुए हैं। इसका क्रियान्वयन गांवों में और दक्षिण अफ्रीका, केमेरून, ब्राजील, अमरीका और केन्या के शहरी झोपड़-पट्टी क्षेत्रों में भी। श्वास और भावनाओं का संबंध के ज्ञान का प्रयोग करते हुए, द आर्ट ऑफ लिविंग ने विश्व भर के कारागार में 20,000 से अधिक रहवासियों में बदलाव लाया है। 1990 में आरम्भ हुए कैदियों का कार्यक्रम का मुख्य आधार यह है कि कोई भी व्यक्ति बुरा नहीं होता है और वह अपराध की ओर रूख सिर्फ तनाव की वजह से करता है। इस तरह की सोच से यह समझ में आता है कि प्रत्येक अपराधी के भीतर एक पीड़ित व्यक्ति है जो मदद के लिये रो रहा है और उस पीड़ित को स्वस्थ करने के प्रयास किये जा रहे है। इस तरह आर्ट ऑफ लिविंग का कैदियों का कार्यक्रम वास्तविक, परिणाम मूलक हल है और समाज में हिंसा के चक्र और विश्व के बढ़ते हुये के सार से निपटता है। इस प्रशिक्षण का परिणाम का एक कठोर अपराधी का संवेदनशील, पक्षतावी और बदला हुआ व्यक्ति है। 1990 से इस कार्यक्रम ने 20,000 से भी अधिक रहवासियों का स्पर्श किया है जिसमे कई देश जैसे भारत, अमरीका, मैक्सिको, दक्षिण अफ्रीका, केमरून, मालावी, नमीबिया, केन्या, दुबई, क्रोशिया, कोसोवो, सिंगापुर, यूके, डेनमार्क, रशिया, स्काटलैंड, न्यूजीलैंड और आस्ट्रेलिया है। भारत में यह कार्यक्रम 100 कारागार में आयोजित है जो दंश के सभी राज्यों में फैले हैं। कई राज्य सरकारें आर्ट ऑफ लिविंग से कैदियों में बदलाव कार्यक्रम की मदद के लिए विनती करते हैं। एशिया के सबसे बड़े कारागार तिहाड़ जेल में 30,000 लोगों से अधिक जिसमें कठोर अपराधी भी सम्मिलित हैं लाभान्वित हो चुके हैं। आर्ट ऑफ लिविंग ने इस कार्यक्रम का प्रयोग करते हुए आतंकवादी और राजद्रोही तक पहुंच कर उनके कारागार में रहते हुए ही उनकी मनोस्थिति में बदलाव लाया है।


title: आर्ट ऑफ लिविंग फाउण्डेशन

text: द आर्ट ऑफ लिविंग ने परिवारों, समुदायों और राष्ट्रों को कई सारी पहल के द्वारा महिला सशक्तिकरण के लिए उठाया है। इससे ग्रामीण महिला और कारागार और आपदा ग्रसित क्षेत्र पर केन्द्र बिन्दु है। यह कार्यक्रम जिसमें रोजगार मूलक प्रशिक्षण और महिलाओं को जीवन में प्रवीणता, महिलाओं में आत्मविश्वास देना उनकी आर्थिक निर्भरता को कम करना और उनको समुदाय में नेतृत्व करने के लिए प्रेरित करना जिससे फलत: दूरदर्शी सामाजिक बदलाव का मार्ग प्रशस्त होगा। ग्रामीण महिलाओं को आय अर्जित करने वाली क्रिया -कलाप में प्रशिक्षण दिया जाता है जैसे कि सिलाई, बुनाई, अगरबत्ती और मोमबत्ती और जूट के बोरे बनाने का प्रशिक्षण श्री श्री ग्रामीण विकास कार्यक्रम में दिया जाता है। ग्रामीण और शहरी अविकसित महिलाओं को भी स्वास्थ्य और स्वच्छता में प्रशिक्षण दिया जाता है। अन्य केन्द्र बिन्दु का क्षेत्र है प्राकृतिक आपदा और अन्य आपदा पीड़ित महिलाओं का सशक्तिकरण और लाभ से वंचित वर्गों के लिए भी। द आर्ट ऑफ लिविंग का हस्तक्षेप न सिर्फ महिलाओं को सशक्त करते हुए उनमें नई प्रतिभा उभारता है परन्तु उनके सहज सद्गुण का उपयोग करते हुए उनके जीवन में बदलाव लाता है। विगत तीन दशक में आर्ट ऑफ लिविंग ने भारत में शिक्षा में एक क्रांतिकारी प्रभाव लाया है और अविकसित तक पहुंच कर एक आदर्श मोड़ पर लाया है और प्रणाली में मूल्यों का मिलाप करने का भावना दिया है। परम्पूज्य श्री श्री रविशंकर जी का सबके लिए मूल्यों की शिक्षा का दृष्टिकोण से प्रेरित होकर, द आर्ट ऑफ लिविंग आज भारत में 86 स्कूल उन आदिवासी ग्रामीण क्षेत्र में चला रही है जहाँ बाल श्रमिक और गरीबी काफी बढ़ी हुई है। हर वर्ष 7500 बच्चे जो आर्थिक रूप से कमजोर हैं को इस पहल से लाभ मिलता है। लेकिन इन स्कूलों में जाने वाले बच्चे आपको खेतों में सड़कों पर या कारखाने में मजदूरी करते हुए दिखाई देंगे किन्तु स्कूलों में नहीं। बच्चों पर ध्यान के योजना के अन्तर्गत आर्ट ऑफ लिविंग न सिर्फ मुफ्त शिक्षा और मूल्यवादी शिक्षा अविकसित वर्गों के बच्चों को प्रदान कर दिया परन्तु सामाजिक, आर्थिक और सांस्कृतिक बाधाओं पर भी सम्भाषण कर रही है जो इन बच्चों को स्कूल से दूर रखते हैं। द आर्ट ऑफ लिविंग ने शहरी क्षेत्रों में भी सार्वजनिक शालायें स्थापित करी है जिससे बच्चों और युवा व्यस्कों को पढ़ाई के लिए एक तनावमुक्त वातावरण मिल सके। यह संस्थायें प्राथमिक रूप से सम्पूर्ण और अनुभवयुक्त शिक्षा का वातावरण प्रदान करने के लिए केन्द्रित है। प्राथमिक शिक्षा का जीवन के कौशल जैसे विश्राम के तरीके, भावनात्मक व्यस्कता के मिलाप से द आर्ट ऑफ लिविंग के स्कूल एक सहायताकारी और तनावमुक्त वातावरण्ा बच्चों की पढ़ाई के लिए प्रदान करता है। मानवीय मूल्यों, स्वास्थ्य और स्वच्छता का विशेष ध्यान रखा जाता है। प्रत्येक बच्चे में ध्यान और बांटने की मनोवृत्ति को सृजन करने पर जोर दिया जाता है।


title: आर्ट ऑफ लिविंग फाउण्डेशन

text: वैश्विक जलवायु का परिवर्तन का घातक खतरा भयबद्ध हो गया है, इसलिए द आर्ट ऑफ लिविंग ने कई सम्पूर्ण और बहु पक्षीय पहल को किया है जिससे पर्यावरण की स्थिति निरंतरता की सुनिश्चित हो सके। इस पहल का उद्देश्य है कि पर्यावरण की सुरक्षा के लिए सक्रिय होना और ऐसे जीवनचर्या का अभ्यास जो उसे लालन पालन कर सके। सजगता और प्रभावी कार्यवाही के संयोजन से उसने कई जनआंदोलन की पहल की है जिसका उद्देश्य पर्यावरण की निरंतर स्थिरता है जो संयुक्त राष्ट्र के सहस्रादी विकास का लक्ष्य है। आर्ट ऑफ लिविंग लोगों को पर्यावरण के बारे में शिक्षा देने में तत्पर है कि वह कैसे बदल रहा है। उसके सभी कार्यक्रमों में पर्यावरण के प्रति सजगता को जगाने का स्वर है खासतौर पर युवा और बच्चों में। वह जन सजगता अभियान और सफाई अभियान का आयोजन सार्वजनिक स्थलों जैसे रोड़, उद्यान और स्कूलों में करती है। इस वर्ष उसने हरी पृथ्वी का विशेष कार्यक्रम का आयोजन किया जिसमें पेड़ों को पौधारोपण के लिए प्रोत्साहित किया। यह पहल संयुक्त राष्ट्र सहस्रादी अभियान, संयुक्त राष्ट्र पर्यावरण कार्यक्रम के सहयोग से हुआ जिसका उद्देश्य कम से कम 10 करोड़ पौधारोपण जुलाई 16.7.2008 से जुलाई 2009 विश्व के विभिन्न हिस्सों में होना है। उसके अभियान के द्वारा रासायनिक रहित कृषि को बढ़ाना और लोकप्रिय करना, द आर्ट ऑफ लिविंग पर्यावरण की निरंतर स्थिरता के लिए प्रकांड/महत्वपूर्ण योगदान दे रहे हैं, द आर्ट ऑफ लिविंग विश्व को यह बता रहा है कि तकनीकी उन्नति से पर्यावरण के के ही पदार्थों से हानि अनिवार्य नहीं है। उसके सारे पहल पर्यावरण की सुरक्षा को जगह देते हुए निरंतर और स्थिर विकास को साथ में रखा हुआ है।


title: आर्ट ऑफ लिविंग फाउण्डेशन

text: संस्थापक की तत्वज्ञान की हमारी पहली और सर्वोत्तम प्रतिबद्धता है विश्व की सेवा करने से प्रेरित होकर, द आर्ट ऑफ लिविंग अभियान के विभिन्न उद्देश्यों में मानवता को उठाना और जीवन के स्तर में बढ़ोत्तरी करना। इन कार्यक्रमों का केन्द्र बिन्दु है कि विश्व भर में समुदायों को सशक्त बनाते हुए उनकी स्वयं के सम्मान को बढ़ाना और उन्हें निरंतर और स्थिर सामाजिक विकास की प्रक्रिया में भागीदार बनाना। अंतत: इस पहल का उद्देश्य है कि एक आनंदमय और स्वस्थ समाज का निर्माण करना जहाँ पर हिंसा और अज्ञान की कोई जगह नहीं है।


title: केबल टीवी

text: परम्परागत टीवी प्रसारण, हवा में विद्यमान टीवी सिगनलों को टीवी एन्टेना की सहायता से सीधे ग्रहण करके किया जाता है। इसके विपरीत केबल टीवी, टीवी के कार्यक्रम दिखाने का ऐसा तन्त्र है जिसमें सबसे पहले दूरदर्शन के सिगनल को किसी केन्द्रीय स्थान पर (जिसे हेड-एन्ड कहते हैं) ग्रहण करके उसे समाक्षीय केबल या प्रकाशीय फाइबर (फाईबर आपटिक्स) की सहायता से ग्राहकों के टीवी से जोड़ दिया जाता है। केबल में सिगनल डालने के पहले उसे हेडएन्ड पर निम्नलिखित प्रक्रियाओं से गुजरन्ना पड़ता है:


title: केबल टीवी

text: केबल टीवी को सामुदायिक टीवी (कम्युनिटी टीवी या CATV) नाम से भी जाना जाता है क्योंकि इसमें हर टीवी स्वतन्त्र रूप से संकेत ग्रहण नहीं करता बल्कि यह एक सामुदायिक सेवा के रूप में किसी गाँव, कस्बे या एक बड़े शहर के बड़े भाग को सेवा देती है।


title: केबल टीवी

text: केबल टीवी के साथ एफ एम रेडियो, उच्च-गति इंटरनेट, दूरभाष एवं अन्य गैर-दूरदर्शनीय सेवायें भी प्रदान की जा सकती हैं। केबल टीवी का प्रादुर्भाव अमेरिका में सन १९४८ में हुआ जब वहां ऊंची पहाड़ियों पर टीवी सिगनल न मिलने के कारण वहां के लोग एक बड़ा डिश एंटेना लगाकर टीवी का अनन्द उठाने लगे थे।


title: नारायण दास ग्रोवर

text: महात्मा नारायण दास ग्रोवर (15 नवम्बर 1923 - 6 फ़रवरी 2008) भारत के महान शिक्षाविद थे। वे आर्य समाज के कार्यकर्ता थो जिन्होने 'दयानन्द ऐंग्लो-वैदिक कालेज आन्दोलन' (डीएवी आंदोलन) के प्रमुख भूमिका निभायी। उन्होने अपना पूरा जीवन डीएवी पब्लिक स्कूलों के विकास में लगा दिया। उन्होंने इस संस्था की आजीवन अवैतनिक सेवा प्रदान की। वे डीएवी पब्लिक स्कूल पटना प्रक्षेत्र के क्षेत्रीय निदेशक के साथ-साथ डीएवी कालेज मैनेजिंग कमेटी नई दिल्ली के उपाध्यक्ष थे। महात्मा ग्रोवर के द्वारा प्रारम्भ किये सन्कल्प DAV सन्कल्प सर्व शिक्षा DAV सन्कल्प नेत्र ज्योति के माध्यम से हजारो उपेक्षितों जनजातियों गरीब बेसहारा अनाथ बच्चो की शिक्षा और दयानंद नेत्रालय खूंटी में 40 हज़ार से ऊपर मोतियाबिंद के ऑपरेशन 1983 से लाखों रोगियो की निःशुल्क चिकित्सा ये कार्य उनके अन्यंतम सहयोगी पद्मभूषण कड़िया मुंडा, गोंविन्द चन्द्र महतो, रोशन लाल शर्मा , राजेन्द्र आर्य, शत्रुघ्न लाल गुप्ता, प्रेम आर्य के प्रयास से आज भी चल रहा है, इन्ही सेवा कार्य हेतु महात्मा ग्रोवर द्वारा स्थापित Sarvangin Gram Vikas Sanstha, द्वारा कई स्कूल जनजातिय एरिया में संचालित है खूंटी के नागरिकों द्वारा आज भी उनके द्वारा प्रारम्भ कार्य जनसहयोग से सुचारु रूप से चल रहे है, इन कार्यो में भारत सरकार और वैदेशिक संस्थाएं सहयोगी है , प्रति दिन 10निशुल्क मोतियाबिंद के ऑपरेशन किये जा रहे है 3 एकड़ में फैले इस अस्पताल आज एक शोध का विषय है स्मृति में महात्मा के सन्कल्प को आज कड़िया मुंडा जी आगे बढ़ा रहे है ।


title: नारायण दास ग्रोवर

text: महात्मा नारायण दास ग्रोवर का जन्म ईशल्केल में हुआ था जो अब पाकिस्तान में है। वर्ष 1939 में मैट्रिक करने के बाद नारायण दास ने स्नातक की शिक्षा लाहौर के डीएवी कॉलेज से ली। पंजाब विश्वविद्यालय से रसायन विज्ञान में मास्टर डिग्री ग्रहण करने के उपरान्त उन्होने लाहौर के डीएवी कालेज में सन् १९४५ में शिक्षण आरम्भ किया। भारत के विभाजन के उपरान्त वे अम्बाला नगर के डीएवी कॉलेज में सन् १९६० तक अपनी सेवाएँ दीं।


title: नारायण दास ग्रोवर

text: आप वर्ष 1960 में ही अबोहर डीएवी कॉलेज के संस्थापक प्राचार्य बन गये। यहां ये वर्ष 1977 तक कार्यरत रहे। इस दौरान मिजाज से कर्मयोगी नारायण दास ने अबोहर व फाजिल्का इलाके में करीब एक दर्जन से भी अधिक शिक्षण संस्थाओं की स्थापना की। वर्ष 1977 से 1982 तक आपने डीएवी कॉलेज हिसार का भी सफल संचालन किया। इस दौरान आपने पंजाब विश्वविद्यालय में सीनेट सदस्य व कुरुक्षेत्र विश्वविद्यालय हरियाणा में स्पोर्ट्स कमेटी के अध्यक्ष पद को भी सुशोभित किया।


title: नारायण दास ग्रोवर

text: बाद में उन्होंने बिहार की ओर रुख किया और बिहार, बंगाल, ओडिशा और झारखंड के सुदूरवर्ती पिछड़े और आदिवासी बहुल इलाकों में 200 से भी अधिक स्कूलों की स्थापना की, जो आज भी सफलता पूर्वक संचालित हो रहे हैं। यह उनके दलित, पिछड़े और शिक्षा से वंचित आदिवासी बच्चों के प्रति विशेष लगाव का सूचक है। उन्होंने युद्ध में शहीद होनेवाले सैनिकों के बच्चों व नारी शिक्षा को बढ़ावा देने के लिए कई डीएवी स्कूलों में लड़कियों के लिए निःशुल्क शिक्षा की व्यवस्था की।


title: नारायण दास ग्रोवर

text: मानव सेवा के लिए समर्पित नारायण दास ने भुज के भूकंप-पीड़ितों, ओडिशा के तूफान पीड़ितों, बिहार के बाढ़ पीड़ितों और दक्षिण भारत में आये सुनामी के पीड़ितों की सहायता में न केवल स्वयं आगे रहे बल्कि शिक्षकों, विद्यार्थियों व अभिभावकों को भी जरूरतमंदों की सहायता के लिए प्रेरित किया।


title: अकलेरा

text: अकलेरा एक तहसील मुख्यालय है। जिला मुख्यालय झालावाड से लगभग ५५ किलोमीटर दूर है। विधानसभा क्षेत्र मनोहरथाना लगता है। रेलवे लाइन अभी नहीं है लेकिन कार्य चल रहा है और २०१० तक पूर्ण होना संभावित है। प्राचीनकाल में अमीर अली ठग ने इस कस्बे को बसाया था। भीमगड, कामखेड़ा , काकोनी यहाँ के मुख्य पर्यटन स्थल है।


title: अकलेरा

text: जयपुर-जबलपुर राष्ट्रीय राजमार्ग (NH-52) पर स्थित है। अकलेरा 24.42° उत्तरी अक्षांश 76.57° पूर्वी देशान्तर पर स्थित है। मानक समुद्र तल से ऊचाई 309 मीटर (1013 फ़ीट) है। निकटतम कस्बे:


title: अकलेरा

text: झालावाड़ जिले में अकलेरा तहसील शिक्षा क्षेत्र में प्रथम स्थान पर आती है और अकलेरा तहसील में छात्र/छात्रा द्वारा जिले में प्रथम स्थान पर आकर अकलेरा तहसील का नाम किया है


title: २५ दिसम्बर

text: २५ दिसंबर ग्रेगोरी कैलंडर के अनुसार वर्ष का ३५९वाँ (लीप वर्ष में ३६०वाँ) दिन है। वर्ष में अभी और ६ दिन बाकी है।


title: २५ दिसम्बर

text: रचना प्रस्तुत - इस दिन मुगलो से दिल्ली को आजाद कराते हुए 25 दिसम्बर 1763 को भरतपुर के महाराजा सूरजमल जी वीरगति को प्राप्त हुए थे।उन्हें युद्ध भूमि से बाहर नदी किनारे टहलते हुए पीछे से गोली मारकर धोखे से मारा गया था।


title: अंजुम हसन

text: अंजुम हसन भारतीय उपन्यासकार, लघु कथाकार, कवयित्री और सम्पादिका हैं। वह शिलांग, मेघालय में पैदा हुई थीं और वर्तमान में भारत के बैंगलोर, कर्नाटक में रहती हैं।


title: अंजुम हसन

text: अंजुम हसन की पहली किताब 2006 में साहित्य अकादमी द्वारा प्रकाशित कविताओं का संग्रह "स्ट्रीट ऑन द हिल" थी। उनका पहला उपन्यास "लूनैटिक इन माई हेड" को क्रॉसवर्ड बुक अवार्ड 2007 के लिए चुना गया था। यह उपन्यास 1990 के दशक की शुरुआत में, अपने तीन मुख्य पात्रों की कहानियों को एक साथ बुनता है; एक आईएएस आकांक्षी जिस पर पिंक फ़्लॉइड का जुनून सवार है, एक कॉलेज छात्र जो अपनी पीएचडी करने के लिये संघर्ष कर रहा है और उसे प्यार पाने की लालसा भी है।


title: अंजुम हसन

text: "नेति, नेति" शीर्षक से उनके दूसरे उपन्यास को 2008 के मैन एशियन लिटरेरी प्राइज के लिए सूचीबद्ध किया गया था। इसे 2010 में द हिंदू बेस्ट फिक्शन अवार्ड के लिए भी सूचीबद्ध किया गया था। यह एक पच्चीस वर्षीय सोफी दास की कहानी थी, जो कई सपने लिये है। वह शिलांग से बढ़ते हुए औद्योगिक शहर बैंगलोर में जाना चाहती है। एक समीक्षा के अनुसार "नेति, नेति असामान्य रूप से मुक्त और अप्रत्याशित रूप से खोए हुए बहादुर नए भारत के मध्यम वर्गीय युवाओं का सहानुभूतिपूर्ण चित्रण करता है।"


title: अंजुम हसन

text: उनका लघु-कहानी संग्रह, "डिफिकल्ट प्लेसर्ज़", द हिंदू बेस्ट फिक्शन अवार्ड और क्रॉसवर्ड बुक अवार्ड के लिए सूचीबद्ध किया गया था। "लूनैटिक इन माई हेड", "नेति, नेति" ("बिग गर्ल नाउ" के रूप में) और "डिफिकल्ट प्लेसर्ज़" सभी ऑस्ट्रेलिया में ब्रास मंकी बुक्स से प्रकाशित हुए हैं।


title: अंजुम हसन

text: उनका तीसरा उपन्यास "कॉस्मोपॉलिटन" 2015 में पेंगुइन बूक्स इंडिया और 2016 में ब्रियो बुक्स ऑस्ट्रेलिया से प्रकाशित हुआ। समीक्षाओं ने कहा "प्रखर बुद्धिमत्तापूर्ण युक्त", "अपनी शक्तियों के चरम पर एक लेखिका" और "एक दुर्लभ चीज: विचारों से भरा एक उपन्यास"। उन्होंने विभिन्न राष्ट्रीय और अंतर्राष्ट्रीय प्रकाशनों में कविताओं, लेखों और लघु कथाओं में भी योगदान दिया है। वह वर्तमान में द कैरेवन के लिए बुक्स एडिटर हैं।


title: सर थॉमस मुनरो, प्रथम बैरोनेट

text: मेजर-जनरल सर थॉमस मुनरो, प्रथम बैरोनेट केसीबी (27 मई 1761 - 6 जुलाई 1827) एक स्कॉटिश सैनिक और औपनिवेशिक प्रशासक थे। वह ईस्ट इंडिया कंपनी के एक सेना अधिकारी और राजनेता थे। वह मद्रास सूबे के गवर्नर भी थे।


title: भावुक

text: भावुक एक ऐसा शब्द है जिसकी कीमत चुनिंदा लोगो को पता होती है जैसे -लडकियों, दयालु व्यक्ति, प्रेमिका, महान व्यक्तियों को


title: भावुक

text: भावुक ऐसा शब्द है जिसको महसूस किया जा सकता महत्व-~पूर्ण मौका पर, इसे केवल निर्दयी, हत्यारे, धोखेबाज, झुठे लोग महसूस नहीं कर सकते है


title: भावुक

text: भावुक कुछ हद तक तो लाभदायक होता हैं तथा इसका मजा लिया जा सकता है अधिक भावुक होना खतरे से खाली नहीं है यह सीधे हमारे दिल तथा हृदय को प्रभावित करता है जिससे हृदयाघात हो सकता है


title: भावुक

text: भावुकता की पहचान -जब कोई व्यक्ति छोटी -छोटी बातो पर रुठ जाता है, चिढचिढापन,गुस्सालु होना, बात बात पर आंसू आना, अगर ये लक्षण पाये जाये तो मानियेगा की वह व्यक्ति भावुकता से ग्रसित है, भावुकता से ही तनाव आ जाता है


title: श्याम बेनेगल

text: श्याम बेनेगल (जन्म 14 दिसंबर, 1934) हिन्दी फिल्मों के एक प्रसिद्ध निर्देशक हैं। अंकुर, निशांत, मंथन और भूमिका जैसी फिल्मों के लिये चर्चित बेनेगल समानांतर सिनेमा के अग्रणी निर्देशकों में शुमार किये जाते हैं।


title: श्याम बेनेगल

text: श्याम को 1976 में पद्मश्री और 1991 में पद्मभूषण सम्मान दिये गये। 2007 में वे अपने योगदान के लिये भारतीय सिनेमा के सर्वोच्च पुरस्कार दादा साहब फाल्के पुरस्कार से नवाज़े गये। सर्वश्रेष्ठ हिन्दी फीचर फिल्म के लिये राष्ट्रीय फिल्म पुरस्कार पाँच बार जीतने वाले वे एकमात्र फिल्म निर्देशक हैं।


title: डीबीएस बैंक

text: DBS सिंगापुर का एक प्रमुख बैंक है जो १९६८ में सिंगापुर सरकार द्वारा स्थापित किया गया था। १९९८ में इसने पीओएसबी बैंक का अधिकार अपनाया और आज दक्षिण-पूर्व एशिया के प्रमुख बैंकों में से एक है। इसकी कुल आय १५० अरब रुपये (२०१३) से भी ज्यादे है। इसकी २५ देशों में शाखाएं हैं - भारत में भी १२ शाखाएं काम करती हैं।


title: पाक्योंग विमानक्षेत्र

text: पाक्योंग विमानक्षेत्र सिक्किम की राजधानी गंगटोक के निकट बना एक ग्रीनफील्ड हवाई अड्डा है। यह विमानक्षेत्र गंगटोक से दक्षिण में लगभग ३५ कि॰मी॰ दूर में विस्तृत है। की ऊंचाई पर स्थित यह भारत के पांच सर्वोच्च ऊंचाई पर स्थित विमानक्षेत्रों में से एक है। यह भारत के पूर्वोत्तर क्षेत्र में बना प्रथम ग्रीनफील्ड हवाई अड्डा है तथा भारत का १००वां प्रचालन संलग्न विमानक्षेत्र भी है। यह सिक्किम राज्य का प्रथम हवाई अड्डा है।


title: पाक्योंग विमानक्षेत्र

text: इस हवाई अड्डे का उद्घाटन भारत के प्रधानमंत्री नरेंद्र मोदी द्वारा २४ सितंबर, २०१८ को किया गया था। हालांकि पहले यहां से प्रथम उड़ान स्पाइस्जेट द्वारा ४ अक्तूबर को होनी तय थी, किन्तु बाद में इसे ८ अक्तूबर को होना निर्धारित किया गया।


title: पाक्योंग विमानक्षेत्र

text: ड्रक एयर द्वारा १ जनवरी २०१९ से पाक्योंग से पारो की उड़ान आरम्भ करने की भी योजना है। इस प्रकार यह अन्तर्राशःट्रीय विमानक्षेत्र भी बनने वाला नियोजित है।


title: पाक्योंग विमानक्षेत्र

text: पाक्योंग विमानक्षेत्र के निर्माण से पूर्व, सिक्किम भारत का एकमात्र राज्य था जिसमें एक भी प्रचालनाधीन विमानक्षेत्र नहीं था। तब सिक्किम गमन हेतु गंगटोक से पांच घंटे की यात्रा कर पड़ोसी राज्य पश्चिम बंगाल स्थित बागडोगरा या पड़ोसी देश भूटान में पारो हवाई अड्डे से जाना होता था।


title: पाक्योंग विमानक्षेत्र

text: पाक्योंग विमानक्षेत्र का अनुमोदन आर्थिक मामलों हेतु मन्त्रिमण्डल समित द्वारा अक्तूबर २००८ में किया गया था। तब जनवरी २००९ को इस ग्रीनफील्ड हवाई अड्डे के लिये पुंज लॉयड समूह के साथ ₹2,640 करोड़ का अनुबंध हवाई पट्टी और टैक्सीमार्ग के निर्माण, एप्रन जल निकासी व्यवस्था, और बिजली के काम के लिए किया गया था। तब इस विमानक्जशःएत्नर की आधारशिला तत्वकालीन नागरिक उड्डयन मंत्री प्रफुल्ल पटेल द्वारा फरवरी २००९ को रखी गयी थी।


title: पाक्योंग विमानक्षेत्र

text: परियोजना शुरू होने पर पूरे होने की आशा २०१२ तक की थी, किन्तु स्थानीय ग्रामवासियों द्वारा पर्याप्त प्रतिपूर्ति एवं पुनर्स्थापन योजना की मांग किये जाने व इसके लिये न्यायालय जाने के कारण यह योजना जनवरी २०१४ तक रुकी रही। तब भारतीय विमानपत्तन प्राधिकरण द्वारा मध्यस्थता कर और ग्रामावासियों को आंशिक प्रतिपूर्ति कर कार्य को अक्तूबर २०१४ में पुनरारम्भ किया गया, किन्तु जनवरी २०१५ में ग्रामवासियों के विरोध के चलते एक बार पुनः यह कार्य बाधित हुआ। जुलाई २०१५ को भाविप्रा के साथ राज्य सरकार द्वारा एक एमओयू हस्ताक्षरित किया गया जिससे भाविप्रा अपना कार्य अक्तूबर २०१५ में एक बार पुनः आरम्भ कर पायी। यहां पर अनोपलब्ध विद्युत-ऊर्जा के अभाव और भूस्खलन के कारण यह कार्य पुनः दो बार बाधित हुआ, जिससे इसकी लागत ₹3,090 करोड़ से बढ़कर ₹6,050 करोड़ हो गयी। तब यहां की भूस्खलन की समस्या से निबटने हेतु अधिकतम पारिस्थितिक ढलान-स्थिरीकरण तकनीकों ("Maximally ecological slope-stabilization techniques") का प्रयोग कर स्थिति को नियन्त्रण में लिया गया तथा कार्य आगे बढ़ा।


title: पाक्योंग विमानक्षेत्र

text: ५ मार्च २०१८ को भारतीय वाय़ु सेना का डोर्नियर 228 पाक्योंग की पूरी हुई हवाई पट्टी पर पहली बार उतरा। इसके बाद स्पाइस्जेट कंपनी को पाक्योंग से कोलकाता क्षेत्र में उड़ान संचालित करने का कार्यादेश दिया गया। इसका निर्धारण सरकार की उड़ान क्षेत्रीय-संयोजकता योजना ("रीजनल कनेक्टिविटी स्कीम) "के तहत बिडिंग के द्वितीय राउण्ड के बाद किया गया। तब स्पाइस्जेट ने पाक्योंग में १० मार्च २०१८ को क्यू४०० विमान का सफ़ल अवतरण प्रयास किया।


title: पाक्योंग विमानक्षेत्र

text: हवाई अड्डे को अपना व्यावसायिक संचालन अनुज्ञापत्र नागरिक उड्डयन महानिदेशालय (डीजीसीए) से ५ मई २०१८ को प्राप्त हुआ।


title: मिरांडा हाउस

text: मिरांडा हाउस दिल्ली विश्वविद्यालय का एक प्रतिष्ठित महिला महाविद्यालय है। इसकी स्थापना सन् 1948 में की गई थी। इस महाविद्यालय से निकलीं अनेकों महिलाएं देश-विदेश में महत्वपूर्ण पदों पर काम कर रही हैं।


title: मिरांडा हाउस

text: यह महाविद्यालय 2500 से अधिक छात्राओं को कला (आर्ट्स) और विज्ञान के क्षेत्र में शिक्षा प्रदान करता है। इसकी शिक्षक भी भी अपनी प्रतिभा और समर्पण के लिए प्रसिद्ध हैं। इंडिया टुडे-नीलसन भारत के बेस्‍ट कॉलेज सर्वे 2016 में मिरांडा हाउस को टॉप आर्ट्स कॉलेज की सूची में पांचवां स्‍थान दिया गया था।


title: मिरांडा हाउस

text: सुविधाएँ: मिरांडा हाउस में मिलने वाली सुविधाएं इस प्रकार है:- पुस्तकालय, छात्रावास, कैफेटेरिया, खेलकूद, प्लेसमेंट सेल।


title: द्वयंक

text: द्वयंक या बिट ( bit) कम्प्यूटरी तथा अंकीय संचार में प्रयुक्त सूचना की आधारभूत इकाई है। द्वयंक के केवल दो मान संभव हैं- या तो शून्य (०) या एक (१)। इसे भौतिक रूप से किसी ऐसी युक्ति द्वारा निरूपित किया जाता है जिसकी दो अवस्थाएँ हों जैसे (सही अथवा गलत, स्विच चालू या बन्द, जमा या घटा।)। जिस प्रकार Bit, 'Binary Digit' का लघु रूप है; उसी प्रकार 'द्वयंक', 'द्वि-आधारी अंक' का लघु रूप है ( द्वयंक = द्वि + अंक )।<br>


title: द्वयंक

text: प्रौद्योगिकी के क्षेत्र में इसे 0 या 1 के माध्यम से सूचना अर्जित कर किसी अवस्था को प्रेषित किया जाता है। इसे इस क्षेत्र में, जगह की सबसे छोटी इकाई माना गया है। हम 8 बिट (1 बाइट) का इस्तेमाल कर 2 = 256 अलग अलग अक्षर को इंगित कर सकते हैं जो की एक सदाहरण कंप्यूटर कीबोर्ड के कार्यप्रणाली में स्पष्ट रूप से देखा जा सकता है।<br>


title: द्वयंक

text: बाइनरी अंक और बिट के बीच का अंतर यह है कि बाइनरी अंक केवल 0 या 1 हो सकता है जो कि एक संख्या मान है लेकिन बिट इतनी जगह है जो एक बाइनरी अंक स्टोर कर सकता है। यही कारण है कि 0 या 1 में से केवल एक ही समय में एक ही बिट में संग्रहीत किया जाएगा जिसे एक बिट कहा जाएगा। एक बिट में किसी दिए गए समय पर 0 या 1 हो सकता है।<br>


title: द्वयंक

text: डेटा यात्रा की गति की मात्रा के रूप में भी बिट का उपयोग किया जाता है। इसका उपयोग किया जाता है कि प्रति सेकंड कितनी बिट जानकारी स्थानांतरित की जाती है। हम आमतौर पर इंटरनेट प्रदाता के विज्ञापनों में हमारे इंटरनेट की गति में उनका उपयोग देखते हैं। वे अपने ग्राहक को बाइट्स के साथ भ्रमित करने के लिए ऐसा करते हैं क्योंकि यह 8 गुणा है। बिट वर्णमाला छोटे बी (b) द्वारा दर्शाया गया है। जबकि बाइट जो बिट के 8 गुना है, वर्णमाला के बड़ा अक्षर बी (B) द्वारा दर्शाया जाता है।


title: द्वयंक

text: बिट्स द्वारा डेटा का एन्कोडिंग बेसिल बुचॉन और जीन-बैपटिस्ट फाल्कन (1732) द्वारा आविष्कार किए गए छिद्रित कार्ड में इस्तेमाल किया गया था, जिसे जोसेफ मैरी जैक्वार्ड (1804) द्वारा विकसित किया गया था, और बाद में सेमेन कोर्साकोव, चार्ल्स बैबेज, हरमन होलेरिथ, और जल्दी आईबीएम जैसे कंप्यूटर निर्माता। उस विचार का एक और रूप छिद्रित पेपर टेप था। उन सभी प्रणालियों में, माध्यम (कार्ड या टेप) ने अवधारणात्मक रूप से छेद की स्थिति की एक सरणी ले ली; प्रत्येक स्थिति को या तो छेद किया जा सकता है या नहीं, इस प्रकार एक बिट जानकारी ले जाया जा सकता है। बिट्स द्वारा पाठ का एन्कोडिंग मोर्स कोड (1844) में और प्रारंभिक डिजिटल संचार मशीनों जैसे टेलिटाइप और स्टॉक टिकर मशीनों (1870) में भी किया गया था।


title: द्वयंक

text: इंटरनेशनल सिस्टम ऑफ यूनिट्स (एसआई) में बिट परिभाषित नहीं किया गया है। हालांकि, अंतर्राष्ट्रीय इलेक्ट्रोटेक्निकल कमीशन ने मानक आईईसी 60027 जारी किया, जो निर्दिष्ट करता है कि बाइनरी अंकों के लिए प्रतीक bit होना चाहिए, और यह किलोबिट के लिए kbit जैसे सभी गुणकों में उपयोग किया जाना चाहिए। हालांकि, छोटे बी (b) का व्यापक रूप से उपयोग किया जाता है और आईईईई 1541 मानक (2002) द्वारा अनुशंसित किया गया था। इसके विपरीत, बड़ा अक्षर बी (B) बाइट के लिए मानक और पारंपरिक प्रतीक है।


title: द्वयंक

text: आधुनिक सेमिकन्द्क्तर मेमोरी में, जैसे RAM, बिट के दो मानों को एक संधारित्र में संग्रहीत विद्युत शुल्क के दो स्तरों द्वारा दर्शाया जा सकता है। कुछ प्रकार के प्रोग्राममेबल लॉजिक एरे और रीड-ओनली मेमोरी में, सर्किट के एक निश्चित बिंदु पर एक संचालन पथ की उपस्थिति या अनुपस्थिति से थोड़ा सा प्रतिनिधित्व किया जा सकता है। ऑप्टिकल डिस्क में, थोड़ा प्रतिबिंबित सतह पर सूक्ष्म गड्ढे की उपस्थिति या अनुपस्थिति के रूप में एन्कोड किया जाता है। एक-आयामी बार कोड में, बिट्स को काले और सफेद रेखाओं की मोटाई के रूप में एन्कोड किया जाता है।<br>


title: उक्ति-व्यक्ति-प्रकरण

text: उक्ति-व्यक्ति-प्रकरण दामोदर शर्मा द्वारा रचित एक व्याकरण ग्रंथ है। हिन्दी व्याकरण के इतिहास में इसका महत्त्वपूर्ण स्थान है। इसका रचना काल १२वीं शती का पूर्वार्द्ध माना जाता है। प्राचीनतम हिन्दी-व्याकरण सत्रहवीं शताब्दी का है, जबकि साहित्य का आदिकाल लगभग दशवीं-ग्यारहवीं शताब्दी से माना जाता है। ऐसी स्थिति में हिन्दी भाषा के क्रमिक विकास एवं इतिहास के विचार से बारहवीं शती के प्रारम्भ में बनारस के दामोदर पंडित द्वारा रचित द्विभाषिक ग्रंथ 'उक्ति-व्यक्ति-प्रकरण'6 का विशेष महत्त्व है। यह ग्रंथ हिन्दी की पुरानी कोशली या अवधी बोली बोलने वालों के लिए संस्कृत सिखाने वाला एक मैनुअल है, जिसमें पुरानी अवधी के व्याकरणिक रूपों के समानान्तर संस्कृत रूपों के साथ पुरानी कोशली एवं संस्कृत दोनों में उदाहरणात्मक वाक्य दिये गये हैं।


title: उक्ति-व्यक्ति-प्रकरण

text: 'कोशली' का लोक प्रचलित नाम वर्तमान में 'अवधी' या 'पूर्वीया हिन्दी' रूढ़ है। इसी अवधी में मलिक मुहम्मद जायसी ने अपनी लोकप्रिय 'पदुमावती' कथा की और बाद में संत तुलसीदास ने रामचरितमानस अर्थात रामायण कथा की रचना की। ये दोनों महाकवि १६वीं शताब्दी में हुए। प्रस्तुत 'उक्ति-व्यक्ति-प्रकरण' की रचना उक्त दोनों महाकवियों से, कम-से-कम, ४०० वर्ष पूर्व की है। इतने प्राचीन समय की यह रचना केवल कोशली अर्थात् अवधी उपनाम पूर्वीया हिन्दी की दृष्टि से ही नहीं, अपितु समग्र नूतन-भारतीय-आर्यकुलीन-भाषाओं के विकास-क्रम के अध्ययन की दृष्टि से भी बहुत महत्त्व का स्थान रखती है। 'उक्ति-व्यक्ति-प्रकरण' का महत्त्वपूर्ण स्थान न केवल इसके प्राचीन होने से है, बल्कि इसमें किसी अन्य प्रकार से अनभिलिखित बहुत पुरानी हिन्दी के रूपों का विस्तृत एवं क्रमबद्ध प्रस्तुतीकरण से भी है। अतः यह आश्चर्य की बात नहीं है कि इस रचना की जाँच मुख्यतः हिन्दी और नूतन भारतीय आर्य भाषाओं के इतिहास के विचार से की गयी है। अभाग्यवश यह ग्रंथ अपूर्ण एवं त्रुटित है। मूल पाठ में आर्या छन्द की पचास कारिकाएँ हैं जिन पर लेखक की स्वोपज्ञ व्याख्या है। पचास में से केवल २९ कारिकाओं की व्याख्या ही उपलब्ध है।


title: घनश्याम नायक

text: घनश्याम नायक (१२ मई १९४४―३ अक्टूबर २०२१) एक भारतीय फिल्म और टेलीविजन अभिनेता थे। वह कई टेलीविजन धारावाहिकों के साथ-साथ फिल्मों में भी अभिनय कर चुके थे। उन्हें तारक मेहता का उल्टा चश्मा में नटवरलाल प्रभाशंकर उंधईवाला उर्फ नट्टू काका की भूमिका के लिए जाना जाता था। ३ अक्टूबर २०२१ को कैंसर के कारण उनका मुंबई में निधन हो गया।


title: घनश्याम नायक

text: घनश्याम नायक ने लगभग 100 गुजराती और हिंदी फिल्मों और लगभग 350 हिंदी टेलीविजन धारावाहिकों में अभिनय किया। उन्होंने १०० से अधिक गुजराती स्टेज नाटकों में भी अभिनय किया। उन्होंने आशा भोंसले और महेंद्र कपूर जैसे उस्तादों के साथ 12 से अधिक गुजराती फिल्मों में प्लेबैक दिया। उन्होंने ३५० से अधिक गुजराती फिल्मों को भी डब किया। उन्होंने कहा कि के लिए अपनी आवाज दी दिग्गज हिंदी फिल्म में किंवदंती अभिनेता कन्हैयालाल इक मैं और संग्राम और भोजपुरी फ़िल्म बैरी सावन ।


title: रोमन गृहयुद्ध

text: प्राचीन रोम में कई नागरिक युद्ध थे, विशेष रूप से रोमन गणराज्य के अंतिम दौर पर। इनमें से सबसे प्रसिद्ध 40 ईसा पूर्व में जूलियस सीजर और पोम्पी के नेतृत्व में सीनेट अभिजात वर्ग में, और आगे चल कर सीज़र के उत्तराधिकारियों और ओप्टिमाते गुट के बीच, इसके अलावा 30 ईसा पूर्व में ओक्ताविस और मार्क एंटनी के बीच युद्ध रहे हैं।


title: सिमरन (अभिनेत्री)

text: <nowiki> </nowiki>सिमरन बग्गा (जन्म ऋषिबाला नवल; 4 अप्रैल 1976), जिसे सिमरन के नाम से जाना जाता है, सबसे सफल भारतीय फिल्म अभिनेत्री, निर्माता, शास्त्रीय नर्तकी, मॉडल और टेलीविजन व्यक्तित्व में से एक हैं। वह मुख्य रूप से तमिल और तेलुगु फिल्मों के साथ-साथ हिंदी, मलयालम और कन्नड़ की कुछ फिल्मों में दिखाई दी हैं। वह भारतीय फिल्म उद्योग में अपने नृत्य और अभिनय कौशल के लिए जानी जाती हैं। अपने लंबे फ़िल्मी करियर में, उन्होंने तीन फ़िल्मफ़ेयर पुरस्कार दक्षिण, एक तमिलनाडु राज्य फिल्म पुरस्कार सर्वश्रेष्ठ अभिनेत्री, तीन सिनेमा एक्सप्रेस पुरस्कार, दो कलीममणि पुरस्कार, कई क्षेत्रीय पुरस्कार और नामांकन प्राप्त किए हैं।


title: सिमरन (अभिनेत्री)

text: हालांकि सिमरन शुरू में एक फैशन डिजाइनर बनने की ख्वाहिश रखती थीं, लेकिन उन्होंने भारतीय फिल्म उद्योग में शामिल होने के प्रस्ताव को स्वीकार कर लिया, जो शो "सुपरहिट मुकबला" में एक एंकर के रूप में उनकी प्रसिद्धि के कारण आया। कुछ हिंदी फिल्मों में अभिनय करने के बाद, उन्होंने बाद में अरशद वारसी के साथ "तेरे मेरे सपने" (1996) के साथ पहली सफलता हासिल की। इसके बाद, उन्होंने मलयालम फिल्म "इंद्रप्रस्थम" (1996) और कन्नड़ फिल्म "सिम्हा मारी" (1997) के माध्यम से दक्षिण भारतीय सिनेमा में अपनी शुरुआत की। उसी वर्ष, उसने "वीआईपी" (1997) के माध्यम से तमिल में शुरुआत की और उसके बाद अपने शुरुआती करियर में व्यावसायिक सफलताओं की एक कड़ी थी। 1999 में, सिमरन को तमिल फिल्मों "थुलधा मनमम थुल्लुम" (1999) और "वैली" (1999) में महत्वपूर्ण प्रशंसा मिली, जिसने उस समय तमिल सिनेमा में सबसे सफल अभिनेत्री के रूप में खुद को स्थापित किया। अपने कैरियर के चरम पर वह एक की भूमिका निभाने के लिए सहमति व्यक्त की प्रतिपक्षी में "पार्थेन रसीथेन" (2000) और एक से एक पीड़ित महिला को शादी से पहले समझौते में "प्रियमानावाले"(2000), दोनों वाणिज्यिक और महत्वपूर्ण सफलताओं बनने के लिए पर चला गया।


title: सिमरन (अभिनेत्री)

text: सिमरन को अपना पहला फिल्मफेयर अवार्ड "कन्नथिल मुथमित्तल" (2002) के लिए सर्वश्रेष्ठ तमिल अभिनेत्री के लिए मिला, एक गोद ली हुई 9 वर्षीय बेटी की माँ के रूप में। सिमरन कमल हासन के साथ दो कॉमेडी फिल्मों में भी दिखाई दीं; 2002 में रिलीज़ हुई "पम्माल के। सांबंडम" और "पंचतन्तिराम" । तेलुगु में, सिमरन ने व्यावसायिक रूप से सफल फिल्मों की एक श्रृंखला में अभिनय किया; "समरसिम्हा रेड्डी" (1999), "कालीसुंदम रा" (2000) और "नरसिम्हा नायडू" (2001), और बाद में दोनों के लिए, उन्हें सर्वश्रेष्ठ तेलुगु अभिनेत्री के नामांकन के लिए फिल्मफेयर पुरस्कार मिला। सिमरन ने 2004 में अपने बचपन के पारिवारिक मित्र दीपक बग्गा के साथ शादी के बाद फिल्म उद्योग छोड़ दिया। 2008 में, वह साथ तमिल सिनेमा के लिए वापसी की "वर्णम आयिरम", जहां वह द्वारा निभाई वर्णों के लिए एक माँ और एक पत्नी की भूमिका निभाई सुरिया और जीता सर्वश्रेष्ठ सहायक अभिनेत्री के फिल्मफेयर पुरस्कार।


title: पूजा वस्त्राकर

text: पूजा वस्त्राकर (जन्म 25 सितंबर 1999) एक भारतीय क्रिकेटर हैं। वह मध्य प्रदेश और मध्य क्षेत्र के लिए खेलती हैं। उसने 4 प्रथम श्रेणी, 25 लिस्ट ए क्रिकेट और 17 महिला ट्वेंटी-20 मैच खेले हैं। उन्होंने 9 मार्च 2013 को ओडिशा के खिलाफ एक ट्वेंटी 20 मैच में प्रमुख घरेलू क्रिकेट में पदार्पण किया। वह पेशेवर क्रिकेटर हैं जिन्होंने शहडोल संभागीय क्रिकेट संघ के लिए खेला है।


title: विलगित तंत्र

text: प्राकृतिक विज्ञानों के अन्तर्गत विलगित तंत्र अथवा विलगित निकाय () वह तंत्र है जो अपने परिवेश से कोई संक्रिया नहीं करता है। यह खुले तंत्र (open system) के विपरीत है। इस प्रकार का तंत्र कई संरक्षण नियमों (conservation laws) का पालन करता है। इसकी कुल उर्जा एवं द्रव्यमान अपरिवर्तित (constant) रहता है। सम्पूर्ण ब्रह्माण्ड ही इसका आदर्श उदाहरण है।


title: विलगित तंत्र

text: "वह निकाय जो ऊर्जा तथा द्रव्यमान दोनों का आदान प्रदान नहीं करता है विलगित निकाय कहलाता है। जैसे-थर्मोफ्लास्क।


title: पुलिन बिहारी दास

text: पुलिनबिहारी दास (24 जनवरी 1877 - 17 अगस्त 1949) भारत के महान स्वतंत्रता प्रेमी व क्रांतिकारी थे। उन्होंने भारत की स्वतंत्रता के लिए "ढाका अनुशीलन समिति" नामक क्रांतिकारी संगठन की स्थापना की व अनेक क्रांतिकारी घटनाओं को अंजाम दिया।


title: पुलिन बिहारी दास

text: पुल्लिन जी का जन्म 24 -जनवरी-1877 को बंगाल के फरीदपुर जिले में लोनसिंह नामक गाँव में एक मध्यम-वर्गीय बंगाली परिवार में हुआ था। उनके पिताजी श्री नब कुमार दास मदारीपुर के सब-डिविजनल कोर्ट में वकील थे। उनके एक चाचाजी डिप्टी मजिस्ट्रेट व एक चाचाजी मुंसिफ थे।


title: पुलिन बिहारी दास

text: उन्होंने फरीदपुर जिला स्कूल से प्रारंभिक शिक्षा प्राप्त की और उच्च शिक्षा के लिए ढाका कॉलेज में प्रवेश लिया। कॉलेज की पढ़ाई के समय ही वह लेबोरटरी असिस्टेंट व निदर्शक (laboratory assistant and demonstrator) बन गए थे।


title: पुलिन बिहारी दास

text: उन्हें बचपन से ही शारीरिक संवर्धन का बहुत शौक था और वह बहुत अच्छी लाठी चला लेते थे। कलकत्ता में सरला देवी के अखाड़े की सफलता से प्रेरित होकर उन्होंने भी 1903 में तिकतुली (Tikatuli) में अपना अखाड़ा खोल लिया। 1905 में उन्होंने मशहूर लठैत (लाठी चलाने में माहिर) "मुर्तजा" से लाठीखेल और घेराबंदी की ट्रेनिंग ली।


title: पुलिन बिहारी दास

text: सितम्बर-1906 में श्री बिपिन चन्द्र पाल और श्री प्रमथनाथ मित्र पूर्वी बंगाल और असम के नए बने प्रान्त का दौरा करने गए। वहां प्रमथ नाथ ने जब अपने भाषण के दोरान जनता से आह्वान किया की 'जो लोग देश के लिए अपना जीवन देने को तैयार हैं वह आगे आयें ' तो श्री पुलिन तुरन्त आगे बढ़ गए। बाद में उन्हें अनुशीलन समिति की ढाका इकाई का संगठन करने का दायित्व भी सौंपा गया और अक्टूबर में उन्होंने 80 युवाओं के साथ "ढाका अनुशीलन समिति" की स्थापना की।


title: पुलिन बिहारी दास

text: पुलिन उत्कृष्ट संगठनकर्ता थे और उनके प्रयासों से जल्द ही प्रान्त में समिति की 500 से भी ज्यादा शाखाएं हो गयीं।


title: पुलिन बिहारी दास

text: क्रांतिकारी युवाओं को prashikshan देने के लिए श्री पुल्लिन ने ढाका में नेशनल स्कूल की स्थापना की। इसमें नौजवानों को शुरू में लाठी और लकड़ी की तलवारों से लड़ने की कला सिखाई जाती थी और बाद में उन्हें खंजर चलाने और अंतत: पिस्तोल और रिवोल्वर चलाने की भी शिक्षा दी जाती थी।


title: पुलिन बिहारी दास

text: पुल्लिन ने ढाका के दुष्ट पूर्व जिला मजिस्ट्रेट बासिल कोप्लेस्टन एलन (Basil Copleston Allen) की हत्या की योजना बनायी। 23 -दिसंबर-1907 को जब एलन वापस इंग्लैंड जा रहा था तभी गोलान्दो (Goalundo) रेलवे स्टेशन पर उसे गोली मार दी गयी किन्तु दुर्भाग्य से वह बच गया।


title: पुलिन बिहारी दास

text: धन की व्यवस्था करने के लिए 1908 के प्रारंभ में उन्होंने सनीसनीखेज "बारा डकैती कांड" को अंजाम दिया। इस साहसी डकैती को वीर युवकों ने अपनी जान पर खेलकर दिन-दहाड़े (दिन में) डाला था और यह बारा के जमींदार के घर पर डाली गयी थी न की गरीबों के घर। इस से प्राप्त धन से क्रांतिकारियों ने हथियार ख़रीदे।


title: पुलिन बिहारी दास

text: 1908 में अंग्रेज सरकार ने उन्हें भूपेश चन्द्र नाग, श्याम सुन्दर चक्रवर्ती, क्रिशन कुमार मित्र, सुबोध मालिक और अश्विनी दत्त के साथ गिरफ्तार कर लिया और मोंटगोमरी जेल में कैद कर दिया। लेकिन अंग्रेज सरकार उन्हें झुका नहीं सकी और 1910 में जेल से रिहा होने के बाद वह दोबारा क्रांतिकारी गतिविधियों को तेज करने में लग गए। इस समय तक, (प्रमथ नाथ मित्र की म्रत्यु के पश्चात्) ढाका समूह कलकत्ता समूह से अलग हो चुका था।


title: पुलिन बिहारी दास

text: परन्तु अंग्रेज सरकार ने "ढाका षड्यंत्र केस " में पुल्लिन व उनके 46 साथियों को जुलाई -1910 को दोबारा गिरफ्तार कर लिया गया। बाद में उनके 44 अन्य साथियों को भी पकड़ लिया गया। इस केस में पुल्लिन को कालेपानी (आजीवन कारावास) की सजा हुई और उन्हें कुख्यात सेल्युलर जेल में भेज दिया गया। यहाँ उनकी भेंट अपने ही जैसे वीर क्रांतिकारियों से हुई जैसे श्री हेमचन्द्र दास, बारीन्द्र कुमार घोष और विनायक दामोदर सावरकर।


title: पुलिन बिहारी दास

text: प्रथम विश्वयुद्ध की समाप्ति पर उनकी सजा कम कर दी गयी और 1918 में उन्हें रिहा कर दिया गया लेकिन फिर भी उन्हें एक वर्ष तक गृह-बंदी में रखा गया। अंग्रेज सरकार के दमन और अत्याचारों के बाद भी 1919 में पूरी तरह रिहा होते ही उन्होंने एक बार फिर से समिति की गतिविधियों को पुनर्जीवित करने का प्रयास शुरू कर दिया। लेकिन सरकार द्वारा समिति को गैर-कानूनी घोषित करने और उसके सदस्यों के बिखर जाने से उन्हें ज्यादा सफलता नहीं मिल सकी।


title: पुलिन बिहारी दास

text: महात्मा गाँधी द्वारा असहयोग आन्दोलन प्रारंभ करने से अनेक युवाओं में नयी उमंग उठी और उन्होंने उसे अपना समर्थन दिया किन्तु पुल्लिन अभी भी अपने आदर्शों और अपने मार्ग पर अडिग रहे। सरकार द्वारा समिति को गैर-कानूनी घोषित करने के कारण उन्होंने क्रांतिकारी गतिविधियों को संचालित करने के लिए 1920 में "भारत सेवक संघ" की स्थापना की।


title: पुलिन बिहारी दास

text: क्रांतिकारी विचारधारा को फेलाने के लिए उन्होंने श्री एस.आर. दास के सानिध्य में "हक़ कथा" और "स्वराज" नामक दो पत्रिकाएँ भी निकालीं। समिति गुप्त रूप से बनी रही लेकिन धीरे-धीरे पुल्लिन और समिति में दूरी आने लगी। फलस्वरूप उन्होंने स्वयं को समिति से प्रथक कर लिया, भारत सेवक संघ को भंग कर दिया और अंतत 1922 में सक्रिय राजनीति से सन्यास ले लिया।


title: पुलिन बिहारी दास

text: 1928 में उन्होंने कलकत्ता के मच्चुबाजार (Mechhuabazar) में "वांग्य व्यायाम समिति" (Bangiya Byayam Samiti) की स्थापना की। यह शारीरिक शिक्षा का संसथान व अखाडा था जहाँ वह युवकों को लाठी चलाने, तलवारबाजी और कुश्ती की ट्रेनिंग देने लगे।


title: पुलिन बिहारी दास

text: उन्होंने विवाह किया और उनके तीन पुत्र व दो पुत्रियाँ हुईं। बाद में एक योगी के संपर्क में आने से उनकी अनासक्ति भाव में प्रवृत्त हुई। इसी समय स्वामी सत्यानन्द गिरि जी और उनके मित्र पुल्लिन जी के निवास पर जाते और वहां सत्संग, आदि किया करते थे।


title: पुलिन बिहारी दास

text: कोलकाता विश्वविद्यालय उनके सम्मान में विशेष मेडल देती है जिसका नाम है " पुल्लिन बिहारी दास स्मृति पदक "।


title: ब्रह्मगिरि

text: ब्रह्मगिरि वन्यजीव अभयारण्य, कर्नाटक के कोडगु जिले में स्थित अभयारण्य है जो पश्चिमी घाट का भाग है। यह 181 वर्ग किलोमीटर में फैला है और कुट्टा से माकुट्टा के बीच बना हुआ है। यह अभयारण्य केरल के अरलम वन्यजीव अभयारण्य के निकट है। ये जंगल गौर, भालू, हाथी, हिरन, चीते, जंगली बिल्ली, शेर जैसी पूंछ वाला बंदर और नीलगिरी लंगूर का घर है। ब्रह्मगिरि अभरारण्य विभिन्न प्रकार के पक्षी देखने के लिए भी उचित जगह है। इस अभयारण्य में आने का सही समय अक्टूबर से मई है। यहाँ आने से पहले अनुमति लेना आवश्यक है।


title: एक और एक ग्यारह (2003 फ़िल्म)

text: एक और एक ग्यारह 2003 में बनी हिन्दी भाषा की कॉमेडी फ़िल्म है। इसके निर्देशक डेविड धवन हैं और इसमें गोविन्दा और संजय दत्त जैसे दिग्गज कलाकार हैं। यह बॉक्स ऑफिस पर औसत कारोबार दर्ज की थी।


title: एक और एक ग्यारह (2003 फ़िल्म)

text: सितारा (संजय दत्त) और तारा (गोविन्दा) दोनों भाई रहते हैं और एक दूसरे से बहुत प्यार करते रहते हैं। बचपन में ही उनकी माँ उन्हें सिखाती है कि दो लोग आपस में मिल जाएँ तो वे लोग ग्यारह के बराबर हो जाते हैं। वे लोग इसे ही अपना नियम बना लेते हैं और छोटे-मोटे अपराध करते रहते हैं। एक दिन पुलिस उन दोनों का पीछा करते रहती है और उसी दौरान वे लोग एक बहुत ही बड़े अपराधी कोबरा (आशीष विद्यार्थी) को अनजाने में पकड़ कर पुलिस वालों से बोलते हैं कि वो उन्हें जाने दें, नहीं तो इसे मार देंगे। इसी बीच उन लोगों से गलती से गोली चल जाती है और वो गोली कोबरा के पैर पर लग जाती है, जिससे पुलिस वाले कोबरा को पकड़ लेते हैं और जेल में डाल देते हैं।


title: एक और एक ग्यारह (2003 फ़िल्म)

text: वे लोग पुलिस से बचते हुए मेजर राम सिंह (जैकी श्रॉफ) के घर तक आ जाते हैं। वे लोग उसके घर में काम करने वाले नौकर को पैसे का लालच देकर घर की सारी जानकारी ले लेते हैं और किसी तरह अपने रहने का इंतजाम कर लेते हैं। कोबरा का भाई, पैंथर (गुलशन ग्रोवर) अपने चेहरे को मेजर राम सिंह की तरह बना कर कोबरा के साथ नए आधुनिक गन की चोरी करने आता है, पर गन लेकर जाते समय ही असली मेजर राम वहाँ आ जाता है। वो किसी तरह पैंथर को पकड़ लेता है और अपनी निगरानी में रख लेता है। जब तारा और सितारा के बारे में मेजर राम सिंह को पता चलता है तो वो उन्हें रुकने की अनुमति नहीं देता है और तारा सितारा जाने लगते हैं।


title: एक और एक ग्यारह (2003 फ़िल्म)

text: पैंथर को छुड़ाने के लिए कोबरा अपने आदमियों से मेजर राम के बेटे का अपहरण करने को कहता है। जब उसका बेटा अपने गाड़ी में बैठ कर स्कूल जाते रहता है कि तभी कोबरा के गुंडे आ जाते हैं और जब वे लोग अपहरण करने वाले होते हैं कि तभी तारा और सितारा भी वहाँ आ जाते हैं और वे लोग उन गुंडों से राम के बेटे को बचा लेते हैं। जब ये बात राम को पता चलती है तो वो उन दोनों को अपने घर में रहने की अनुमति दे देता है।


title: एक और एक ग्यारह (2003 फ़िल्म)

text: उस घर में रहते हुए उन दोनों को प्रीति और पिंकी से प्यार हो जाता है। प्रीति और पिंकी को भी उन दोनों से प्यार हो जाता है। पर इसके बाद उन्हें टीवी से पता चलता है कि कोबरा फरार हो चुका है। जल्द ही उन्हें पता चलता है कि उनकी माँ को कोबरा ने अपहरण कर कहीं छुपा दिया है। वो अब उन दोनों से किसी तरह पैंथर को बाहर करने में मदद करने बोलता है। वे दोनों उसकी मदद करते हैं और पैंथर जेल से बाहर हो जाता है। बदले में कोबरा उनकी माँ को वापस कर देता है।


title: एक और एक ग्यारह (2003 फ़िल्म)

text: राम सिंह को लगता है कि तारा और सितारा ने उसे बेवकूफ बनाया है। तारा और सितारा टीवी में देखते हैं कि राम सिंह और उनका पूरा परिवार दुःखी है कि उन लोगों ने अनजान लोगों पर इतना विश्वास कर लिया। उन दोनों को अपनी भूल का एहसास होता है और वे दोनों राम सिंह के घर चले जाते हैं और उसे बताते हैं कि उनकी माँ का कोबरा ने अपहरण कर लिया था और बदले में पैंथर को छुड़ाने को कहा था। राम सिंह उन दोनों को माफ कर देता है। वे लोग अब उन अपराधियों को पकड़ने चले जाते हैं और अंत में सफल भी हो जाते हैं।


title: फील्ड्स पदक

text: फील्ड मेडल को अक्सर "गणित का नोबेल पुरस्कार" के रूप में वर्णित किया जाता है और लंबे समय से गणित के क्षेत्र में सबसे प्रतिष्ठित पुरस्कार माना जाता है। नोबेल पुरस्कार के विपरीत, फील्ड मेडल हर चार साल में दिया जाता है। फील्ड मेडल प्राप्त करने की एक आयु सीमा भी है: जिस वर्ष पदक दिया जाना है उसी वर्ष के 1 जनवरी को प्राप्तकर्ता की आयु 40 वर्ष से कम होनी चाहिए। यह अर्थशास्त्र के लिये दिये जाने वाले क्लार्क पदक पर लागू प्रतिबंधों के समान ही है। अंडर-40 नियम फ़ील्ड्स की इच्छा पर आधारित है कि "जबकि किए गए कार्य को पहले ही मान्यता मिल चुकी है, अब प्राप्तकर्ता को भविष्य में और उपलब्धि प्राप्त करने के लिए प्रोत्साहित किया जा सके और दूसरों को नए प्रयासों के लिए एक प्रोत्साहित किया जा सके।" इसके अलावा, एक व्यक्ति को केवल एक फील्ड पदक से सम्मानित किया जा सकता है; विजेताओं को भविष्य में पदक से सम्मानित नहीं किया जा सकता है। यह नोबेल पुरस्कार के विपरीत है, जिसमें एक व्यक्ति या एक इकाई को एक से अधिक बार दिया जा सकता है, चाहे एक ही श्रेणी में (जॉन बर्दीन और फ्रेडरिक सेंगर), या विभिन्न श्रेणियों में (मैरी क्यूरी और लिनस पाउलिङ्) हो।


title: फील्ड्स पदक

text: मौद्रिक पुरस्कार, 2014 के नोबेल पुरस्कार में प्रत्येक को दिये गये 8,000,000 स्वीडिश क्रोना (लगभग 1,400,000 कनाडाई डॉलर) से बहुत कम है। गणित के अन्य प्रमुख पुरस्कार, जैसे कि एबल पुरस्कार और चेर्न पदक, फ़ील्ड पदक की तुलना में बड़े मौद्रिक पुरस्कार हैं।


title: नित्य कर्म

text: नित्य कर्म वेद के अनुसार कर्मों का एक प्रकार है। रजोगुण को कर्म का मूल प्रेरक माना गया है। वेद की मान्यता को स्वीकार करते हुए मीमांसकों ने कर्मों के पालन और निषेध का निर्देश किया है। नित्य किया जाने वाला कर्म नित्य कर्म की श्रेणी में रखा गया है। नित्य कर्म को अनिवार्यतः दिनचर्या के रूप में ही सीमित नहीं माना गया है। इसके अनुसार एक प्रातःकाल से दूसरे प्रातःकाल तक शास्त्रोक्त रीति से दिन-रात के अष्टयामों के आठ यामार्द्ध कृत्यों—ब्राह्म मुहूर्त में निद्रात्याग, देव, द्विज और ऋषि स्मरण, शौचादि से निवृत्ति, वेदाभ्यास, यज्ञ, भोजन, अध्ययन, लोक-कार्य आदि—का निर्देश किया गया है। मीमांसकों ने द्विविध कर्म—अर्थकर्म और गुणकर्म—की बात कही है। इनमें अर्थकर्म के तीन भेद हैं—नित्य कर्म, नैमित्तिक कर्म और काम्य कर्म। गृहस्थों के लिए इन तीनों को करने का निर्देश है। इनमें प्रथम कर्म नित्य कर्म है जिसके अंतर्गत पंचयज्ञादि आते हैं। इन्हें करने से मनुष्य के प्रति दिन के पापों का क्षय होता है। इनके साथ निषिद्ध और प्रायश्चित कर्म का भी विधान किया गया है। जो इस कर्तव्यों का निर्वहन नहीं करता वह शास्त्र के अनुसार पाप का भागी होकर पतित और निंद्य हो जाता है।


title: कड़ा (सिख धर्म)

text: कड़ा () एक स्टील या कच्चा लोहा का चूड़ी है जिसे सिखों द्वारा पहना जाता है। यह पाँच 'क' में से एक है। सिख को उनके धार्मिक आदेश के लिए यह समर्पित करते हैं। 1699 में बैसाखी अमृत संचार में दसवें सिख गुरु गोविंद सिंह द्वारा कड़ा की स्थापना की गई थी। गुरु गोविंद सिंह जी के अनुसार--


title: कड़ा (सिख धर्म)

text: कड़ा ईश्वर के प्रति अटूट लगाव और प्रतिबद्धता का प्रतीक है। जैसा कि सिखों के पवित्र ग्रंथ गुरु ग्रंथ साहिब में कहा गया है--"दसवें महीने में, आपको एक इंसान बनाया गया, हे मेरे व्यापारी मित्र, और आपको अच्छे काम करने के लिए अपना आवंटित समय दिया गया था।" इसी तरह, भगत कबीर सिख को हमेशा भगवान के साथ एक चेतना रखने की याद दिलाते है,--"अपने हाथों और पैरों के साथ, अपने सभी काम करो, लेकिन अपनी चेतना को बेदाग भगवान के साथ रहने दो।" कड़ा कई जातीय पंजाबियों और अन्य गैर द्वारा भी पहना जाता है। हिंदुओं, मुसलमानों और ईसाइयों द्वारा उत्तर, उत्तर-पश्चिम और भारत के राज्यों (जैसे गुजरात, राजस्थान और यहां तक कि महाराष्ट्र) में इसे पहना जाता है क्योंकि यह "भगवान की समग्रता" का प्रतिनिधित्व करता है।


title: कड़ा (सिख धर्म)

text: बुनियादी कड़ा एक साधारण अनियंत्रित लोहे का कंगन है, लेकिन इसके अन्य रूप भी मौजूद हैं, कड़ा तलवारों से लैस होकर लड़ाई के दौरान खालसा योद्धाओं की तलवार की रक्षा करने के लिए एक सुरक्षात्मक अंगूठी के रूप में काम में आती है। कड़ा पहनने वाले व्यक्ति को इसे साफ रखना होता है, और इसे तब तक नहीं हटाना है जब तक कि अत्यधिक आवश्यकता न हो। ब्रिटिश भारतीय सेना के सिख सैनिक एक हाथ में कड़ा के साथ लोह-मुथी (जलाया लोहा मुट्ठी) नामक मुक्केबाजी के रूप में प्रतिस्पर्धा करके विवादों का निपटारा करते थें।


title: निरंजन ज्योति

text: साध्वी निरंजन ज्योति (जन्म : १९६७) भारतीय जनता पार्टी की एक राजनेता हैं। वर्तमान में वे फतेहपुर से लोकसभा सांसद हैं। नवम्बर २०१४ में उन्हें खाद्य प्रसंस्करण उद्योग का राज्य मन्त्री बनाया गया था। वह अर्धकुम्भ 2019 में महामण्डलेश्वर भी थीं। लोकसभा चुनाव 2014 में 1,87,206 वोटों के अंतराल से इन्होंने बहुजन समाज पार्टी के अफ़ज़ल सिद्धीक को हराया था। इसके पूर्व इनका राजनैतिक सफर हमीरपुर जिले से कुरारा क्षेत्र के प्रमुख कार्यकर्ता रहे बृजकिशोर गुप्ता, सुनील पाठक, ग्राम झलोखर के अर्चना द्विवेदी तत्कालीन भाजपा जिला उपाध्यक्ष (2012) आदि के साथ प्रारम्भ हुआ ।


title: राष्ट्रीय पुस्तक न्यास, भारत

text: राष्ट्रीय पुस्तक न्यास (नेशनल बुक ट्रस्ट) भारत सरकार के मानव संसाधन विकास मंत्रालय के अधीन स्वायत्तशासी संगठन (प्रकाशन समूह) है। इसकी स्थापना 1957 में हुई थी। इसके कार्य हैं -


title: राष्ट्रीय पुस्तक न्यास, भारत

text: यह विभिन्न श्रेणियों के अर्न्तगत हिंदी, अंग्रेजी तथा अन्य प्रमुख भारतीय भाषाओँ एवं ब्रेल लिपि में पुस्तकें प्रकाशित करता है। यह हर दूसरे वर्ष नई दिल्ली में 'विश्व पुस्तक मेले' का आयोजन करता है, जो एशिया और अफ्रीका का सबसे बड़ा पुस्तक मेला है। यह प्रतिवर्ष 14 से 20 नवम्बर तक 'राष्ट्रीय पुस्तक सप्ताह' भी मनाता है।


title: मोटेश्वर महादेव मन्दिर

text: मोटेश्वर महादेव मंदिर भारत के उत्तरी राज्य उत्तराखण्ड के उधमसिंह नगर जिले के काशीपुर तहसील में स्थित एक मन्दिर है। यहां के चैती मैदान में महादेव नगर के किनारे चैती मंदिर स्थित यह मंदिर महाभारत कालीन बताया जाता है और इसका शिवलिंग बारहवां उप ज्योतिर्लिंग माना जाता है। शिवलिंग की मोटाई अधिक होने के कारण यह मोटेश्वर महादेव मंदिर के नाम से विख्यात है। स्कंद पुराण के अनुसार भगवान शिव ने कहा कि जो भक्त कांवड़ कंधे पर रखकर हरिद्वार से गंगा जल लाकर यहां चढ़ाएगा, उसे मोक्ष मिलेगा। इसी मान्यता के कारण लोग अपनी मन्नत पूरी होने पर यहा लोग कांवड़ चढ़ाते हैं। मोटेश्वर महादेव मंदिर दूसरी मंजिल पर है। इस शिवलिंग के चारों ओर तांबे का फर्श बना है और इसे जागेश्वर के एक कारीगर ने बनाया था। शिवलिंग की मोटाई अधिक होने के कारण इसे कोई अपने दोनों हाथों से घेर नहीं पाता है।


title: मोटेश्वर महादेव मन्दिर

text: यहां रोजाना सैकड़ों श्रद्धालु पूजा करने आते हैं। हर साल महाशिवरात्रि पर्व पर यहां भव्य मेला लगता है जिसमें उत्तर प्रदेश के मुरादाबाद, रामपुर, बिजनौर, ठाकुरद्वारा से कई श्रद्धालु यहां हर साल कांवड़ चढ़ाने आते हैं। इस अवसर पर एक दिन पहले से मंदिर में भक्तों की लाइन लग जाती है और आधी रात से कांवड़ चढ़नी शुरू हो जाती है।


title: मोटेश्वर महादेव मन्दिर

text: मान्यतानुसार यह शिवलिंग स्थापित नहीं है बल्कि जमीन से टिका है। इसे बारहवां उप ज्योतिर्लिंग माना जाता है। कहते हैं कि यह मूल रूप से महाराष्ट्र स्थित भीमाशंकर ज्योतिर्लिंग का ही रूप है। कई लोगों ने इसकी गहराई नापने की कोशिश की लेकिन नहीं नाप सके। लोगों का अनुमान है कि शिवलिंग की गहराई लगभग ३० फुट है। पहले इसका भूतल खुला था किन्तु १९४२-४३ में मंदिर के भूतल में भगदड़ मचने से तीन-चार लोगों की मृत्यु हो गई थी अतः सुरक्षा की दृष्टि से तब से भूतल बंद कर दिया गया। अब ऊपरी मंजिल पर मंदिर है। कहते हैं पहले मंदिर का फर्श शुद्ध पीतल का था। तब एक श्रद्धालु ने उसके स्थान पर जयपुर से बैलगाड़ियों पर संगमर्मर का पत्थर मंगाकर लगवाया और ने पीतल को गलाकर उसका घंटा बनवा कर लगवा दिया। मंदिर की अन्दरूनी दीवारें कई कोणों में बनी हैं। बहुत से श्रद्धालुओं ने कई बार मंदिर का जीर्णोद्धार किया। १९८० में सेठ मूलप्रकाश की मन्नत पूरी होने पर उन्होंने संपूर्ण मंदिर का जीर्णोद्धार कराया।


title: मोटेश्वर महादेव मन्दिर

text: यहां के पुजारी के अनुसार यह मंदिर द्वापरयुगीन हैं। मान्यता है कि गुरु द्रोणाचार्य गोविषाण में कौरव-पांडवों को शिक्षा दे रहे थे, तभी द्रोणाचार्य को शिवलिंग दिखाई दिया। तब भीम ने वहां पर मंदिर बनाकर द्रोणाचार्य को गुरुदक्षिणा में दिया। किसी समय इस मंदिर को घेरे हुए १२० शिव मंदिर थे। एक गुजराती नागर ब्राह्मण परिवार नौ पीढ़ियों से मंदिर की सेवा कर रहा हैं। उन्हीं के अनुसार बुक्शा जनजाति के लोगों के कुल देवता महादेव हैं। यह भी मान्यता है कि यह शिवलिंग भगवाण राम के जन्म से भी पहले का है और यहां माता सीता ने भी तपस्या, अर्चना की थी।


title: सिंगापुर में पर्यटन

text: सिंगापुर में पर्यटन एक प्रमुख उद्योग है और हर साल ये लाखों की संख्या में पर्यटकों को आकर्षित करता है। इसके सांस्कृतिक आकर्षण का श्रेय इसकी सांस्कृतिक विविधता को दिया जाता है जो इसके औपनिवेशिक इतिहास और चीनी, मलय, भारतीय और अरब जातीयता को दर्शाता है। इस देश में पर्यावरण का पूरा ख्याल रखा जाता है और प्रकृति तथा विरासत संरक्षण संबंधी कई कार्यक्रम चलाए जाते हैं। यहां जिन चार भाषाओं को आधिकारिक दर्जा प्राप्त है उनमें अंग्रेजी सबसे ज्यादा प्रचलित है। ऐसा इसलिए है क्योंकि अंग्रेजी पूरी दुनिया में बोली और समझी जाने वाली भाषा है और जब कोई पर्यटक सिंगापुर पहुंचता है और वहां के स्थानीय लोगों से बातचीत करता है, खासकर जब कुछ खरीदारी करता है तब उसे काफी सुविधा होती है। सिंगापुर की यातायात व्यवस्था बहुत अच्छी है और ये करीब-करीब वहां के सभी पर्यटन स्थलों को कवर करती है जिससे पर्यटकों को घूमने में आसानी रहती है। इसमें यहां का बेहद लोकप्रिय मास रैपिड ट्रांजिट (MRT) सिस्टम भी शामिल है।


title: सिंगापुर में पर्यटन

text: सिंगापुर के प्रमुख पर्यटन स्थलों की बात करें तो ये दर्जा ऑर्चर्ड रोड डिस्ट्रिक्ट को जाता है; यहां बहुमंजिला शॉपिंग सेंटर्स की और होटलों की भरमार है। सिंगापुर के दूसरे आकर्षक पर्यटन स्थलों में सिंगापुर चिड़ियाघर और नाइट सफारी को शामिल किया जा सकता है, जहां पर्यटकों को एशियाई, अफ्रीकी और अमेरिकी जीवों को रात के अंधेरे में देखने का मौका मिलता है। खास बात ये है कि यहां पर्यटक इन जंगली जानवरों को पिंजरे के अंदर नहीं बल्कि आमने-सामने देख सकते हैं। सिंगापुर चिड़ियाघर एक खास तरह का ओपन जू है, जहां जानवरों को पिंजरे के बजाए एक ऐसे घेरे में रखा जाता है जिनके चारों ओर गहरी खाई बनी है। ये खाइयां सूखी अथवा पानी से भरी हो सकती हैं। जूरोंग बर्ड पार्क एक अन्य जूलॉजिकल गार्डन है जो पक्षियों पर केंद्रित है। यहां पर्यटकों को एक हजार फ्लैमिंगों पक्षियों के झुंड के अलावा दुनिया भर में पाए जाने वाले पक्षियों की विभिन्न प्रजातियों और किस्मों को देखने का मौका मिलता है। सेंटोसा द्वीप भी पर्यटकों के आकर्षण का एक महत्वपूर्ण केंद्र है, जहां हर साल पचास लाख से ज्यादा पर्यटक पहुंचते हैं। ये द्वीप सिंगापुर के दक्षिण में स्थित है और यहां फोर्ट सिलोसो जैसे 20-30 प्रसिद्ध स्थान हैं; फोर्ट सिलोसो को दूसरे विश्व युद्ध के दौरान जापानी हमले से बचाव करने के लिए एक किले के रूप में बनाया गया था। फोर्ट सिलोसो में पर्यटकों को दूसरे विश्व युद्ध में इस्तेमाल की गयी छोटी बंदूकों से लेकर 16 पाउंड यानी करीब सात किलो वजनी बंदूकें भी देखने को मिल सकती हैं। इसके अलावा इस द्वीप पर टाइगर स्काई टावर बनाया गया है जहां से पूरे सेंटोसा द्वीप के साथ-साथ सेंटोसा ल्यूज का नजारा भी देखा जा सकता है; सेंटोसा ल्यूज में एक या दो लोग पैरों को सीधा आगे करके लेटते हैं और फिसलने का मजा लेते हैं। अपने वजन को इधर-उधर करके या लगाम को खींचकर इसे चलाया जाता है। सिंगापुर में मरिना बे सैंड्स और रिसॉर्ट्स वर्ल्ड सेंटोसा नामक दो एकीकृत रिसॉर्ट्स भी हैं जहां कैसिनो यानी जुआ खेलने के अड्डे मौजूद हैं।


title: सिंगापुर में पर्यटन

text: सिंगापुर में पहुंचने वाले पर्यटकों के आंकड़ों की बात करें, तो साल 2006 में सभी उम्मीदों को तोड़ते हुए रिकॉर्ड 97 लाख पर्यटक पहुंचे थे, जो कि इससे पहले के साल यानी 2005 में पहुंचने वाले 89 लाख पर्यटकों से ज्यादा है।


title: सिंगापुर में पर्यटन

text: पर्यटकों ने साल 2005 के 10.8 अरब के मुकाबले साल 2006 में 12.4 अरब सिंगापुर डॉलर खर्च किए, जो कि पिछले साल के मुकाबले 14 फीसदी अधिक है।


title: सिंगापुर में पर्यटन

text: साल 2006 में सिंगापुर पहुंचने वाले पर्यटकों ने औसतन यहां 4.2 दिन गुजारे. इनमें 18 लाख पर्यटकों के साथ इंडोनेशिया पर्यटकों का मुख्य स्रोत रहा, उसके बाद करीब दस लाख पर्यटकों के साथ चीन का नंबर आता है। इस दौरान मलेशिया से भी करीब दस लाख पर्यटक सिंगापुर पहुंचे थे।


title: सिंगापुर में पर्यटन

text: जहां तक 2006 में होटल की औसत औक्युपेंसी दर का सवाल है तो ये करीब 86 फीसदी रही, जो कि साल 2005 की तुलना में 1.4 फीसदी ज्यादा है। 2005 में ये दर 84 फीसदी रही थी।


title: सिंगापुर में पर्यटन

text: 2006 में सिंगापुर के होटलों के कमरों के किराए ने पिछले दस साल का रिकॉर्ड तोड़ दिया. इस दौरान कमरों का किराया 164 सिंगापुर डॉलर तक पहुंच गया था, जो 2005 के 137 सिंगापुर डॉलर से 19.6 फीसदी ज्यादा है।


title: सिंगापुर में पर्यटन

text: साल 2006 में कमरों से हुई कुल आय, विजिटर डे और उपलब्ध कमरों से हुई कमाई क्रमश: 1.5 अरब, 3.29 करोड़ और 140 सिंगापुर डॉलर रही. 2005 की तुलना में इन तीनों ही सेक्टर्स में अच्छी खासी वृद्धि देखी गई।


title: सिंगापुर में पर्यटन

text: सिंगापुर में महत्वाकांक्षी टूरिज्म 2015 का जो ब्लूप्रिंट तैयार किया गया है, उसके मुताबिक 2015 तक पर्यटकों की संख्या बढ़कर 1.7 करोड़ और पर्यटन से होने वाली कमाई 30 अरब सिंगापुर डॉलर तक पहुंचने का लक्ष्य रखा गया है।


title: सिंगापुर में पर्यटन

text: पर्यटन के लिए पहुंचने वाले लोग खूब खरीदारी करते हैं। ऐसे ही पर्यटकों का ख्याल रखते हुए सिंगापुर में मरीना बे, बुगीस स्ट्रीट, चाइनाटाउन, गेलैंग सराय, कांपोंग गेलाम, अरब स्ट्रीट, लिटिल इंडिया, नॉर्थ ब्रिज रोड, ऑर्चर्ड रोड और द सबर्ब्स जैसे शॉपिंग सेंटर विकसित किए गए हैं।


title: सिंगापुर में पर्यटन

text: सिंगापुर की कोशिश है कि वो दक्षिण-पूर्व एशिया में कारोबार का प्रमुख केंद्र बने और इसी को ध्यान में रखते हुए ऑर्चर्ड रोड डिस्ट्रिक्ट में एक विशाल इलाके को विकसित किया गया है। ऑर्चर्ड रोड पर कई बहुमंजिला शॉपिंग सेंटर्स स्थित हैं। इस इलाके में कई होटल भी हैं और ये डाउनटाउन कोर के अलावा सिंगापुर का एक प्रमुख पर्यटन केंद्र भी है। बड़ी संख्या में स्थानीय लोग भी खरीदारी के लिए ऑर्चर्ड रोड पर आते हैं।


title: सिंगापुर में पर्यटन

text: सिंगापुर के सबसे बड़े शॉपिंग सेंटर ऑर्चर्ड रोड के अलावा विवोसिटी ने भी 2006 में अपने शुभारंभ के बाद से लाखों लोगों को आकर्षित किया है।


title: सिंगापुर में पर्यटन

text: पर्यटकों द्वारा सिंगापुर में खरीदारी को प्रोत्साहन देने के लिए सिंगापुर टूरिज्म बोर्ड और कई अन्य संगठन हर साल ग्रेट सिंगापुर सेल का आयोजन करते हैं। जहां इस सेल में शामिल आउटलेट्स पर खरीदारों को भारी छूट और मोलभाव करने का मौका मिलता है। साल 2007 में सिंगापुर पर्यटन बोर्ड ने देर रात तक शॉपिंग के लिए "लेट नाइट शॉपिंग" की शुरुआत की. पर्यटक


title: सिंगापुर में पर्यटन

text: ऑर्चर्ड रोड पर "लेट नाइट शॉपिंग" के तहत हर शनिावार को रात ग्यारह बजे तक स्पेशल डील या प्रोमोशंस में शामिल खुदरा दुकानदारों के पास किफायती शॉपिंग का लुत्फ उठाया जा सकते हैं।


title: सिंगापुर में पर्यटन

text: सिंगापुर के दक्षिण में स्थित सेंटोसा यहां का एक अपेक्षाकृत बड़ा द्वीप है। समुद्रतट के सामने आकर्षक रिसॉर्ट के अलावा इस द्वीप के दूसरे आकर्षक पर्यटक केंद्रों में फोर्ट सिलोसो, इसका ऐतिहासिक म्यूजियम, अंडरवाटर वर्ल्ड एक्वेरियम और "टाइगर स्काई टावर" शामिल है। सिंगापुर में दो कैसिनो (एकीकृत रिसॉर्ट्स) भी हैं; मरिना बे सैंड्स तथा रिसॉर्ट्स वर्ल्ड सेंटोसा (सिंगापुर का यूनिवर्सल स्टूडियो यहीं स्थित है). सिंगापुर में इन रिसॉर्ट्स पर कैसिनो बनाने का प्रस्ताव विवादास्पद रहा था।


title: सिंगापुर में पर्यटन

text: सिंगापुर में एक से बढ़कर एक पार्क और परियोजनाएं हैं जो अक्सर यहां के प्राकृतिक उष्णकटिबंधीय माहौल को दर्शाते हैं।


title: सिंगापुर में पर्यटन

text: सिंगापुर जू और नाइट सफारी में लोगों को रात के अंधेरे में एशियाई, अफ्रीकी और दक्षिण अमेरिकीदक्षिण अमेरिका जीवों को देखने का मौका मिलता है। लोग इन जंगली जानवरों को बिना किसी बाधा के आमने-सामने देख सकते हैं।


title: सिंगापुर में पर्यटन

text: सिंगापुर बोटानिकल गार्डन 52 हेक्टेयर इलाके में फैला है और आम लोगों के लिए खुला है; यहां नैशनल ऑर्किड कलेक्शन के तहत तीन हजार से ज्यादा ऑर्किड उगाए गए हैं।


title: सिंगापुर में पर्यटन

text: हाल ही में सरकार सुंगेई बुलोह वेटलैंड्स रिजर्व को लोगों को उनके आधुनिक जीवन के तनाव से दूर एक शांत माहौल में कुछ वक्त गुजारने की जगह के तौर पर प्रमोट कर रही है।


title: सिंगापुर में पर्यटन

text: बूकित तिमाह नेचर रिजर्व एक विशाल प्राकृतिक रिजर्व है जिसमें बूकित तिमाह हिल्स का ज्यादातर हिस्सा शामिल है और ये इस द्वीप का एकमात्र ऐसा इलाका है जहां अब भी वर्षा वन मौजूद हैं।


title: सिंगापुर में पर्यटन

text: जूरोंग बर्ड पार्क में दुनिया भर के विभिन्न तरह के आकर्षक पक्षियों की भरमार है जिसमें एक हजार फ्लैमिंगो का झुंड भी शामिल है।


title: सिंगापुर में पर्यटन

text: पुलाऊ उबिन सिंगापुर के समुद्रतट से दूर एक ऐसा द्वीप है जो अब धीरे-धीरे एक लोकप्रिय पर्यटन स्थल बनता जा रहा है। यहां के प्राकृतिक वन्यजीव के साथ अब तक कोई छेड़छाड़ नहीं हुई है।


title: सिंगापुर में पर्यटन

text: सिंगापुर की पाक प्रणाली बेहद खास है और यहां के लोग इसी खासियत को अपनी संस्कृति में जातीय विविधता का एक महत्वपूर्ण उदाहरण मानते हैं। सिंगापुर के हॉकर केंद्रों पर, खासकर पारंपरिक मलय हॉकर स्टॉल्स पर हलाल पकवान बेचे जाते हैं, जहां हलाल वर्जन के पारंपरिक तमिल और चीनी पकवान मिल सकते हैं। वहीं चाइनीज स्टालों पर मलय या भारतीय सामग्री, पकवान विधि या पूरा का पूरा पकवान भी उनकी कैटरिंग में देखा जा सकता है। कुछ पकवानों में इन तीनों संस्कृतियों का प्रभाव देखा जा सकता है, जबकि कुछ पकवानों पर शेष एशियाई देशों और पश्चिम का असर देखा जा सकता है।


title: सिंगापुर में पर्यटन

text: इन्हीं खासियतों ने सिंगापुर के पकवान को बेहद उन्नत और एक सांस्कृतिक आकर्षण बना दिया है। रेस्तराओं की तुलना में ज्यादातर तैयार भोजन हॉकर सेंटर्स या फूड कोर्ट जैसे (लाउ पा सत) पर उपलब्ध होते हैं। सिंगापुर में ऐसे सेंटर्स अपेक्षाकृत बड़ी संख्या में मौजूद हैं जहां पकवानों की कीमत तुलनात्मक रूप से कम होती है और इसी वजह से ये ज्यादा ग्राहकों को अपनी ओर आकर्षित करते हैं।


title: सिंगापुर में पर्यटन

text: सिंगापुर में शॉपिंग के साथ-साथ खान-पान को भी खास कर पर्यटकों के लिए एक आकर्षण के तौर पर प्रचारित किया जाता है और ये काम आमतौर पर सिंगापुर टूरिज्म बोर्ड या इससे जुड़ी दूसरी संस्थाएं करती हैं। सिंगापुर की पाक प्रणाली के प्रचार के लिए सरकार हर साल जुलाई में सिंगापुर फूड फेस्टिवल का आयोजन करती है। स्थानीय पकवान में बहुसंस्कृतिवाद की मौजूदगी, हर तरह के देसी-विदेशी व्यंजनों की उपलब्धता, पूरे साल भर हर बजट में फिट बैठने वाली कीमतों पर भोजन मिलना, इन्हें एक फूड पैराडाइस यानी व्यंजन के स्वर्ग बनाने में मदद करते हैं जो इस तरह के उपनाम के दावे करने वाले दूसरे पर्यटक देशों को कड़ी टक्कर भी देता है। यहां जो विभिन्न तरह के पकवान मिलते हैं, उसमें अक्सर सिंगापुर पोर्ट का एक अनुकूल रूट पर होना मददगार साबित होता है।


title: सिंगापुर में पर्यटन

text: इन दिनों वहां मैक डोनल्ड्स, पिज्जा हट, केएफसी, बर्गर किंग, सबवे, लॉन्ग जॉन सिल्वर्स और मॉस बर्गर जैसे फास्ट फ़ूड चेन्स का भी फैलाव हुआ है। इसके साथ ही वहां स्थानीय रेस्तराओं की भरमार तो पहले से ही है। हालांकि इस तरह की चीजें वैश्विक मुद्दा बन चुके मोटापे को बढ़ावा देती हैं जिसे सिंगापुर प्रशासन भी स्वीकार करता है। यही वजह है कि अब इस तरह की चीजों को खत्म करने की योजना बनाई जा रही है।


title: सिंगापुर में पर्यटन

text: सिंगापुर मीडिया के मुताबिक सिंगापुर नाइटलाइफ़, बेहतरीन डाइनिंग और शॉपिंग के लिए दुनिया के पांच प्रमुख देशों में शामिल है। सिंगापुर में लोकप्रिय नाइटस्पॉट्स की बात करें तो उनमें निम्नलिखित स्थान शामिल हैं:


title: सिंगापुर में पर्यटन

text: सिंगापुर नदी के मुहाने पर स्थित बोट क्वे सिंगापुर का एक ऐतिहासिक जहाजी घाट है। यहां की दुकानों को खास तरीके से संरक्षित किया गया है और अब यहां कई बार, पब और रेस्टोरेंट्स भी बन गए हैं।


title: सिंगापुर में पर्यटन

text: यहां दुनिया भर की शराब और खानपान के विकल्प मौजूद हैं। इनमें सबसे लोकप्रिय वे डाइनिंग बार हैं जो नदी के किनारे स्थित हैं। एक बेहतरीन रात्रिभोज के बाद पर्यटक यहां मौजूद विभिन्न पब या डिस्को का लुत्फ़ उठा सकते हैं। इसके अलावा वहां भारतीय पर्यटकों को लुभाने के लिए खास इंतजाम किए गए हैं। वहां हिंदी म्यूजिक लाउंज काफी लोकप्रिय हैं, जहां चमचमाती पोशाकों में सुंदर भारतीय नर्तकियों को बॉलीवुड के लोकप्रिय गानों पर थिरकते देखा जा सकता है।


title: सिंगापुर में पर्यटन

text: ऐसे हिंदी म्यूजिक लाउंज में खज़ाना, बॉलीवुड धून, क्लब कोलाबा, तराना, घुंघरू, क्रिश, टेबल, हल्दी जैसे नाम लोकप्रिय हैं।


title: सिंगापुर में पर्यटन

text: क्लार्क क्वे सिंगापुर नदी के किनारे स्थित एक ऐतिहासिक जहाजी घाट है और सिंगापुर का एक प्रमुख पार्टी सेंटर है। इतना ही नहीं ये बोट क्वे के मुकाबले सिंगापुर नदी के मुहाने के अधिक ऊपर स्थित है। फिलहाल यहां जिन पांच वेयरहाउस का पुनः निर्माण किया गया है, उनमें कई रेस्तरां और पुराने जमाने की चीजों की दुकानें मौजूद हैं। यहां तट से सटे कई चाइनीज जंक्स ("टोंगकांग्स") भी मौजूद हैं जिन्हें अब बहते हुए पब और रेस्तरां के तौर पर विकसित किया गया है। क्रेजी हॉर्स पैरिस ने दिसंबर, 2005 में क्लार्क क्वे में दुनिया में अपने तीसरे कैबरे शो की शुरुआत की, लेकिन खराब कारोबार की वजह से उसे ये फरवरी, 2007 में बंद करना पड़ा. दिसंबर 2005 में क्लार्क क्वे में मिनिस्ट्री ऑफ साउंड खोला गया, लेकिन यह भी कारोबार नहीं कर पाया। 2008 में शुरू हुआ और 2009 के आखिर तक जारी रहेगा.


title: सिंगापुर में पर्यटन

text: क्लार्क क्वे में 50 से भी ज्यादा होटल हैं, जहां 20 तरह के पकवान परोसे जाते हैं। इसके अलावा यहां बीस से ज्यादा बार, क्लब और पब भी हैं। दुनिया के सबसे अच्छे पबों में से कुछ क्लार्क क्वे में स्थित हैं।


title: सिंगापुर में पर्यटन

text: पर्यटन को बढ़ावा देने के लिए सिंगापुर पर्यटन बोर्ड पूरे साल विभिन्न तरह के कार्यक्रम आयोजित करता है। ऐसे ही कुछ प्रमुख कार्यक्रमों की बात करें तो उनमें चिंगाए परे़ड, सिंगापुर आर्ट्स फेस्टिवल और सिंगापुर गार्डन फेस्टिवल शामिल हैं।


title: सिंगापुर में पर्यटन

text: सिंगापुर ने 2008 FIA फॉर्मूला वन वर्ल्ड चैंपियनशिप (सिंगापुर ग्रां प्री) के एक राउंड की मेजबानी भी की थी। इस रेस का आयोजन मरिना बे के न्यू स्ट्रीट सर्किट पर किया गया था। खास बात ये थी कि फॉर्मूला वन के इतिहास में पहली बार रेस को रात में आयोजित किया गया. जिस तरह से यह आयोजन किया गया, इसकी प्लानिंग की गई और इस पर जितनी मेहनत की गई, इसे एक बड़ी कामयाबी माना गया. . इसके अलावा साल 2010 में सिंगापुर ने प्रथम यूथ ओलंपिक गेम्स की मेजबानी भी की, जिसमें सिंगापुर टूरिज्म बोर्ड (एसटीबी) हर रात कम से कम 1.8 लाख दर्शकों के आने की उम्मीद थी।


title: सिंगापुर में पर्यटन

text: हांगकांग, टोक्यो और शंघाई जैसे एशियाई शहरों से मुकाबला करने के लिए सिंगापुर का भी कायाकल्प किया जाएगा. इसके लिए सिंगापुर शहरी पुनर्विकास प्राधिकरण ने ऐलान किया है कि वो सिंगापुर शहर को और ज्यादा जीवंत और रोमांचक शहर बनाएगा. इसके लिए पूरे शहर को रौशनी से जगमगा दिया जाएगा. जाहिर है इसका उद्देश्य सिंगापुर में और अधिक संख्या में पर्यटकों को आकर्षित करना है। इससे सिंगापुर का आकर्षण बढ़ेगा और दुनिया में इसे और ऊंचा स्थान प्राप्त होगा. शहर में सबसे महत्वपूर्ण बदलाव इसकी सेंट्रल बिजनस डिस्ट्रिक्ट (सीबीडी) की सिटी स्काईलाइन में आयेगा. 2009 तक, CBD में हर गगनचुंबी इमारत को चमकदार नीयोन लाइटों से सजा दिया जायेगा; ये लाइटें समय-समय पर उत्सवों या समारोहों के मौके पर अलग-अलग तरीके से चमकेंगी. इसके साथ ही हर रात को वाटरफ्रंट शो भी आयोजित किया जाएगा.


title: सिंगापुर में पर्यटन

text: सरकार को उम्मीद है कि विशेष रूप से मरीना बे तथा सेंटोसा पर किये जा रहे प्रमुख विकास कार्यों के मद्देनजर 2015 तक यहां प्रतिवर्ष 17 मिलियन पर्यटक आएंगे:


title: डैनियल रैड्क्लिफ़

text: डैनियल जैकब रैडक्लिफ (जन्म-23 जुलाई 1989) एक अंग्रेज़ अभिनेता हैं एवं इन्हें लोकप्रिय पुस्तक श्रृंखला पर आधारित फीचर फिल्म श्रृंखला में हैरी पॉटर का किरदार निभाने के लिए मुख्य रूप से जाना जाता है।


title: डैनियल रैड्क्लिफ़

text: रैडक्लिफ मंच-प्रस्तुतियों एवं कई TV कार्यक्रमों व फिल्मों में भी नज़र आये हैं, जिनमें ITV की फिल्म "माई बॉय जैक" एवं "ऐकव्स" नामक मंच-प्रस्तुति शामिल हैं, जिसके लिए उन्हें ड्रामा डेस्क अवार्ड के लिए नामांकित किया गया था।


title: डैनियल रैड्क्लिफ़

text: डैनियल रैडक्लिफ का जन्म इंग्लैंड के पश्चिम लंदन, हैमरस्मिथ स्थित क्वीन चार्लोट्स अस्पताल में हुआ था। वे अपने पिता एलेन जॉर्ज रैडक्लिफ, एक साहित्यिक एजेंट तथा माता मर्सिया जिनाइन ग्रेशम (नी मर्सिया ग्रेशम जैकबसन)-एक कास्टिंग एजेंट, जो BBC के लिए द इंस्पेक्टर लिनली मिस्ट्रीज़" ' एवं सबसे हालिया वाक अवे एंड आई स्टंबल" आदि कई फिल्मों में शामिल रही हैं- की इकलौती संतान हैं। रैडक्लिफ की माता एक यहूदी हैं एवं वेस्टक्लिफ ऑन सी, एसेक्स की निवासी हैं (उनके परिवार के उपनाम का "गरशौन" से अंग्रेजीकरण कर लिया गया था); एवं उनके पिता प्रोटेस्टेंटधर्मी हैं एवं वे मूलतः उत्तरी आयरलैंड के निवासी हैं।


title: डैनियल रैड्क्लिफ़

text: रैडक्लिफ ने सबसे पहले पांच साल की उम्र में अभिनय करने की इच्छा ज़ाहिर की। दिसंबर 1999 में, उन्होंने चार्ल्स डिकेंस के उपन्यास "'डेविड कॉपरफील्ड" ' के BBC के दो भागों में बंटे एक टीवी रूपांतरण से अपने अभिनय की शुरुआत की, जिसमें उन्होंने एक युवा लड़के के रूप में उपन्यास का शीर्षक-किरदार निभाया।


title: डैनियल रैड्क्लिफ़

text: वर्ष 2000 में निर्माता डेविड हेमैन ने, लन्दन के स्टोंस इन हिज़ पॉकेट्स" ' नामक एक निर्माण कार्य के दौरान, हैरी पॉटर के किरदार के लिए रैडक्लिफ को ऑडिशन देने को कहा. उसी साल अगस्त के महीने में, कई ऑडिशन देने के बाद, उन्हें जे.के.रॉलिंग की पुरस्कृत पुस्तक श्रृंखला के बड़े बजट के रूपांतरण में किरदार निभाने के लिए चुना गया। स्वयं रॉलिंग ने इस चयन को मंज़ूरी दी: "रैडक्लिफ का स्क्रीन टेस्ट देखने के बाद मुझे नहीं लगता कि क्रिस कोलंबस को उससे बेहतर हैरी मिल सकता था।" वर्ष 2001 में रैडक्लिफ ने द टेलर ऑफ पनामा" ' नामक फिल्म में पियर्स ब्रोसनन के साथ सहायक भूमिका निभा कर अपने फ़िल्मी कैरियर की शुरुआत की एवं उसी वर्ष बाद में हैरी पॉटर श्रृंखला की पहली फिल्म "'हैरी पॉटर एंड द फिलोसोफर्स स्टोन" ' रिलीज़ हुई।


title: डैनियल रैड्क्लिफ़

text: रैडक्लिफ ने इसके अलावा हैरी पॉटर की अगली पांच फिल्म रूपान्तरों - "हैरी पॉटर एंड द चेंबर ऑफ सीक्रेट्स" (2002), "हैरी पॉटर एंड द प्रिज़नर ऑफ अज़्काबन" (2004), "हैरी पॉटर एंड द गॉबलेट ऑफ फायर" (2005), "हैरी पॉटर एंड द ऑर्डर ऑफ द फीनिक्स" (2007) एवं "हैरी पॉटर एंड द हाफ-ब्लड प्रिंस" (2009)- में भी अभिनय किया है। उन्होनें सातवीं व आठवीं फ़िल्में -"हैरी पॉटर एंड द डेथली हैलोज़" भाग-I व II-भी साइन की हैं, जो क्रमशः 2010 एवं 2011 में आने वाली हैं। रैडक्लिफ इस अंतिम फिल्म को दो भागों में बांटने के फैसले से काफी खुश हैं, क्योंकि उनके हिसाब से इस चरमोत्कर्ष पुस्तक में किसी भी तरह की कटौती उचित नहीं है। ये फ़िल्में बॉक्स ऑफिस पर लगातार अच्छे परिणाम ला रही हैं।


title: डैनियल रैड्क्लिफ़

text: वर्ष 2002 में, रैडक्लिफ "केनेथ ब्राना" (जो हैरी पॉटर एंड द चेंबर ऑफ सीक्रेट्स" ' में प्रोफ़ेसर लोखार्ट के किरदार में रैडक्लिफ के साथ नज़र आये थे) द्वारा निर्देशित वेस्ट एन्ड प्रोडक्शन की फिल्म द प्ले व्हाट आई रोट" 'में मेहमान कलाकार के रूप में नज़र आये। वर्ष 2006 में, उन्होनें टेलीविज़न श्रृंखला एक्स्ट्राज़" ' में अपनी पैरोडी के रूप में तथा साथ ही स्वतंत्र ऑस्ट्रेलियाई नाटक डिसेम्बर बॉयज़" ' के फिल्मांकन में नज़र आकर, एक बाल कलाकार से वयस्क अभिनेता का रूप लेना प्रारंभ किया। छह हफ़्तों में पूरी होने वाली यह फिल्म 14 सितम्बर 2007 को वार्नर ब्रोस द्वारा उत्तरी अमेरिका में रिलीज़ की गयी। रैड क्लिफ ने अपने ऑस्ट्रेलियाई उच्चारण को पक्का करने के लिए एक भाषा-प्रशिक्षक के साथ छह महीनो तक काम किया। उन्होनें यह किरदार इसलिए चुना क्योंकि वे एक ऐसी फिल्म में काम करना चाहते थे, जिसमें उनका किरदार केंद्रीय न होकर सहायक हो। इसके बाद, रैडक्लिफ 27 फ़रवरी 2007 में पिटर शेफ़र के नाटक 'ऐकव्स' के रिवाइवल में एलेन स्ट्रेंग, घुड़साल में काम करने वाला एक ऐसा लड़का जिसपर घोड़ों का जूनून सवार हो, के किरदार में नज़र आये। इस भूमिका ने रिलीज़ से पहले ही मीडिया का भरपूर ध्यान बटोरा एवं इसकी अग्रिम बिक्री 2 मिलियन डॉलर से भी ऊपर पहुंच गयी, चूंकि इस फिल्म के एक दृश्य में रैडक्लिफ नग्न नज़र आये थे। फिल्म समीक्षक उनकी छवि से भिन्न इस किरदार में उनकी सूक्ष्मता व गहराई से प्रभावित थे, इसलिए रैडक्लिफ के अभिनय को समीक्षकों से सकारात्मक समीक्षाएं मिलीं। ऐकव्स में रैडक्लिफ का अंतिम प्रदर्शन 9 जून 2007 को हुआ। इसके बाद वह प्रस्तुति न्यूयॉर्क शहर के ब्रॉडवे में चली गई, जहां इसका पहला प्रदर्शन 25 सितम्बर 2008 को हुआ। रैडक्लिफ ने यहां 'एलेन स्ट्रेंग' का अपना किरदार रिचर्ड ग्रिफिथ्स के साथ बदल लिया, जो लन्दन की ऐकव्स प्रस्तुति में भी उनके साथ थे एवं जिन्होंने हैरी पॉटर श्रृंखला में वरनॉन की भूमिका निभाई थी। नाटक की शुरुआत से पूर्व उन्होंने कहा कि वे ब्रॉडवे में अपने किरदार को दोहराने में घबराहट महसूस कर रहे थे, चूंकि उनके हिसाब से अमेरिकी दर्शक लन्दन के दर्शकों से ज़्यादा समझदार है।


title: डैनियल रैड्क्लिफ़

text: 2007 की गर्मियों के दौरान, उन्होंने प्रथम विश्व युद्ध के दौरान रुडयार्ड किपलिंग के पुत्र की मृत्यु की सच्ची घटना पर आधारित ITV के नाटक "'माई बॉय जैक" ' की फिल्म बनायीं, जिसे UK में स्मरण दिवस 2007 पर प्रसारित किया गया एवं अमेरिका में 20 अप्रैल 2008 को सर्वप्रथम प्रदर्शित किया गया। इस फिल्म में रैडक्लिफ ने प्रथम विश्व युद्ध के दौर के एक सैनिक व लेखक रुडयार्ड किपलिंग के पुत्र जैक किपलिंग की भूमिका निभाई. इस भूमिका के बारे में, उन्होंने कहा:


title: डैनियल रैड्क्लिफ़

text: "मेरी उम्र के बहुत से लोगों के लिए प्रथम विश्व युद्ध सिर्फ इतिहास के पन्नों पर लिखा एक विषय है। " "लेकिन मैं इस विषय से हमेशा प्रभावित रहा हूं एवं मुझे लगता है कि यह हमेशा की तरह आज भी उतना ही प्रासंगिक है।"


title: डैनियल रैड्क्लिफ़

text: सोलह साल की उम्र में, रैडक्लिफ सबसे कम उम्र वाले ऐसे एक-मात्र ग़ैर-शाही नौजवान बन गए, जिनका वैयक्तिक पोर्ट्रेट ब्रिटेन के नैशनल पोर्ट्रेट गैलरी में लगाया गया हो। 13 अप्रैल 2006 को स्टुअर्ट पियर्सन राइट द्वारा बनाये गए उनके पोर्ट्रेट का अनावरण, लन्दन के रॉयल नैशनल थियेटर में नयी प्रदर्शनी के हिस्से के रूप में उदघाटन समारोह में किया गया। इसके बाद उसे नैशनल पोर्ट्रेट गैलरी में रख दिया गया, जहाँ पर वह अब भी स्थित है। पोर्ट्रेट-निर्माण के समय रैडक्लिफ चौदह साल के थे।


title: डैनियल रैड्क्लिफ़

text: 9 जुलाई 2007 को, रैडक्लिफ एवं हैरी पॉटर के उनके साथी सदस्य रुपर्ट ग्रिंट व एम्मा वाटसन ने हॉलीवुड के ग्रॉमैन्स चाइनीज़ थियेटर में अपने हाथ, पैर एवं छड़ी के निशान छोड़े.


title: डैनियल रैड्क्लिफ़

text: 28 दिसम्बर 2007 को "न्यूयॉर्क टाइम्स" में यह घोषणा की गयी कि रैडक्लिफ स्वर्गवासी फोटो-संवाददाता डैन एल्डन के जीवन पर आधारित जर्नी" ' या द जर्नी इज़ द डेस्टिनेशन" ' नामक आगामी फिल्म में उनका किरदार निभाएंगे. एल्डन की मां कैथी ने व्यक्तिगत रूप से हीथ लेजर, रायन फिलिप एवं जोक्सिन फिनिक्स आदि अन्य कलाकारों की बजाय रैडक्लिफ को उनके चुलबुलेपन, विनोदी प्रकृति और ऊर्जा को देखते हुए चुना।


title: डैनियल रैड्क्लिफ़

text: रैडक्लिफ ने सर्वप्रथम लड़कों के स्कूल इंडीपेंडेंट ससेक्स हाउस स्कूल से एवं ए.एस.स्तर के लिए इंडीपेंडेंट सिटी ऑफ लन्दन स्कूल से अपनी शिक्षा ग्रहण की। उन्हें 2006 में हुई AS स्तर की तीनों परीक्षाओं में ए ग्रेड हासिल हुआ, लेकिन उसके बाद उन्होंने शिक्षा से विराम लेने का फैसला कर लिया।


title: डैनियल रैड्क्लिफ़

text: रैडक्लिफ का बयान है कि वे एक नास्तिक हैं एवं साथ ही उन्हें 'अपने यहूदी होने का बड़ा गर्व है'. वे विद्रोही रॉक संगीत पसंद करते हैं व सेक्स पिस्टोल्स एवं द लिबरटीन्स से लेकर आर्कटिक मंकीज़ एवं हालिया हार्ड-फाई, जेक पिनेट एवं केट नाश जैसे धारा के विपरीत चलने वाले बैंडों के प्रशंसक हैं। द होल्ड स्टेडी उनका पसंदीदा बैंड है। नवम्बर 2007 में, रैडक्लिफ ने जेकॉब गरशॉन के उपनाम से कई कवितायें प्रकाशित कीं. "'एटीट्यूड" ' के 2009 अंक में रैडक्लिफ ने लिबरल डेमोक्रेट पार्टी के लिए अपने समर्थन की घोषणा की, जिससे वे ऐसा करने वाली गिनी-चुनी हस्तियों में से एक बन गए।


title: डैनियल रैड्क्लिफ़

text: 2006 में "सन्डे टाइम्स" की धनाढ्य सूची में रैडक्लिफ नज़र आये, जिसमें उनके निजी संपत्ति को GB£14 मिलियन आंका गया। इसने उन्हें यूनाइटेड किंगडम के सबसे अमीर नौजवानों में से एक बना दिया। 2007 में वे पुनः ब्रिटिश नौजवानों की धनाढ्य सूची में नज़र आये, जिसमें उनकी संपत्ति £17 मिलियन आंकते हुए उन्हें ब्रिटेन के तैतीसवें सबसे अमीर नौजवान व्यक्ति के स्थान पर रखा गया। बताया गया है कि उन्होंने पहली पॉटर फिल्म के लिए तकरीबन £250,000, चौथी फिल्म के लिए तकरीबन £5.6 मिलियन एवं "हैरी पॉटर एंड द ऑर्डर ऑफ द फीनिक्स" के लिए £8 मिलियन से भी ज्यादा कमाया है। रैडक्लिफ ने कहा है कि अमीर होने के बावजूद, वे महंगे शौक नहीं रखते. रैडक्लिफ ने यह भी कहा कि चूंकि वे पढ़ना पसंद करते हैं इसलिए उनका मुख्य खर्च पुस्तकों पर ही होता है।


title: डैनियल रैड्क्लिफ़

text: रैडक्लिफ केंट स्थित सिटिंगबोर्न के डेमेल्ज़ा हाउस चिल्ड्रेन्स हौस्पिस सहित विभिन्न स्वयंसेवी संस्थाओं में अनुदान देते आये हैं, जिसके लिए उन्होंने अपने प्रशंसकों से अनुरोध किया है कि वे उन्हें सालगिरह पर उपहार देने के बजाय दान करें।


title: डैनियल रैड्क्लिफ़

text: फ़रवरी 2005 में रैडक्लिफ ने 2005 के सुनामी पीड़ितों के लिए धन जुटाने में मदद करने के लिए एक 'हॉग्वार्ट्स क्रू' कमीज़ नीलामी के लिए उतारी, जिस पर उन्होंने अपने हस्ताक्षर किये थे। उनका यह टी-शर्ट सुनामी वस्त्र नीलामी का एक हिस्सा था, जिसने श्रीलंका संगठन के पुनर्निर्माण के लिए धन इकट्ठा किया। उन्होंने यह टी-शर्ट "हैरी पॉटर एंड द गॉबलेट ऑफ फायर" के निर्माण के दौरान पहना था। ये टी-शर्ट केवल मात्र फिल्म-निर्माण के सदस्यों के लिए ही जारी किये गए थे। उनकी कमीज़ ने £520 या $811.80 रुपया इकठ्ठा किया।


title: डैनियल रैड्क्लिफ़

text: वे एक क्रिकेट प्रेमी भी बन चुके है एवं उन्होंने अपने 18वें सालगिरह पर इंग्लैंड बनाम भारत का पहला टेस्ट मैच देखा. वे अंतिम दिन के खेल की समाप्ति पर भारतीय बल्लेबाजी के उस्ताद सचिन तेंदुलकर तथा अंग्रेज़ सलामी बल्लेबाज़ एंड्रयू स्ट्रॉस के हस्ताक्षर लेने के लिए कतार में भी लगे। इस संबंध में, उन्होंने कहा:


title: डैनियल रैड्क्लिफ़

text: "मैं हाल ही में एक साक्षात्कार में लोगों को बता रहा था कि मुझे ऐसा एक सपना आया था कि एंड्रयू स्ट्रॉस अपना बल्ला लेकर मेरा पीछा कर रहे हैं। " "यह वेस्ट इंडीज़ श्रृंखला के दौरान हुआ, जब एंड्रयू बहुत अच्छा नहीं खेल रहे थे एवं एक ऑस्ट्रलियाई, जो यह सुन रहा था, ने यह कहा कि मैं स्ट्रॉस की चिंता नहीं करता, अगर वो इस पल तुम्हारी तरफ घूम जाए तो शायद ही चूकेगा."


title: डैनियल रैड्क्लिफ़

text: रैडक्लिफ ने कहा है कि वे 'डिसप्रैक्सिया' नामक एक मस्तिष्क सम्बन्धी विकार से मामूली रूप से ग्रस्त हैं।


title: माइक्रोसॉफ्ट विजुअल स्टूडियो

text: माइक्रोसॉफ्ट विजुअल स्टूडियो, माइक्रोसॉफ्ट का एक एकीकृत विकास वातावरण (IDE) है। इसका प्रयोग विण्डोज़ फॉर्म अनुप्रयोगों, वेब साइटों, वेब अनुप्रयोगों और वेब सेवाओं के साथ ही कन्सोल और ग्राफिकल यूज़र इन्टरफेस अनुप्रयोगों को विकसित करने के लिये नेटिव कोड और प्रबंधित कोड दोनों के साथ माइक्रोसॉफ्ट विण्डोज़, विण्डोज़ मोबाइल, विण्डोज़ CE (Windows CE), .NET फ्रेमवर्क, .NET कॉम्पैक्ट फ्रेमवर्क (.NET Compact Framework) और माइक्रोसॉफ्ट सिल्वरलाइट द्वारा समर्थित सभी प्लेटफॉर्मों के लिये किया जा सकता है।


title: माइक्रोसॉफ्ट विजुअल स्टूडियो

text: विजुअल स्टूडियो में एक कोड संपादक शामिल होता है, जो इन्टेलीसेन्स (IntelliSense) और साथ ही कोड रिफैक्टरिंग का समर्थन करता है। यह एकीकृत डीबगर स्रोत-स्तरीय डीबगर और मशीन-स्तरीय डीबगर दोनों के रूप में कार्य करता है। अन्य अंतर्निर्मित उपकरणों में GUI अनुप्रयोगों के निर्माण के लिये फॉर्म डिज़ाइनर, वेब डिज़ाइनर, क्लास डिज़ाइनर और डेटाबेस स्कीमा डिज़ाइनर शामिल हैं। यह प्लग-इन्स को स्वीकार करता है, जो स्रोत नियंत्रण तंत्रों (जैसे सबवर्जन और विजुअल सोर्ससेफ) के लिये समर्थन जोड़ने से लेकर डोमेन-विशिष्ट भाषाओं के लिये एडिटर और विजुअल डिज़ाइनर जैसे नये उपकरण-समूह जोड़ने या सॉफ्टवेयर विकास जीवन-चक्र के अन्य पहलुओं (जैसे टीम फाउंडेशन सर्वर क्लाएंट: टीम एक्सप्लोरर) तक लगभग प्रत्येक स्तर पर इसकी कार्यात्मकता में वृद्धि करते हैं।


title: माइक्रोसॉफ्ट विजुअल स्टूडियो

text: भाषा सेवाओं के माध्यम से विजुअल स्टूडियो भाषाओं का समर्थन करता है, एक भाषा-आधारित सेवा उपलब्ध होने पर कोड संपादक और डीबगर को (विभिन्न सीमाओं तक) लगभग किसी भी प्रोग्रामिंग भाषा का समर्थन करने की अनुमति देती हैं। अंतर्निर्मित भाषाओं में C/C++ (विजुअल C++ के माध्यम से), VB.NET (Visual Basic.NET के माध्यम से) और C (विजुअल C# के माध्यम से) शामिल हैं। अन्य भाषाओं, जैसे F, M, पायथन (Python) और रूबी (Ruby) आदि, के लिये समर्थन पृथक रूप से स्थापित की जाने वाली भाषा सेवाओं के माध्यम से उपलब्ध है। यह XML/XSLT, HTML/XHTML, जावास्क्रिप्ट (JavaScript) और CSS का भी समर्थन करता है। विजुअल स्टूडियो के भाषा-आधारित संस्करण भी उपलब्ध हैं, जो प्रयोक्ताओं को अधिक सीमित भाषा सेवाएं प्रदान करते हैं। इन स्वतंत्र पैकेजों को माइक्रोसॉफ्ट विजुअल बेसिक, विजुअल J#, विजुअल C# और विजुअल C++ कहा जाता है।


title: माइक्रोसॉफ्ट विजुअल स्टूडियो

text: माइक्रोसॉफ्ट अपने विजुअल स्टूडियो 2008 के विजुअल बेसिक, विजुअल C#, विजुअल C++ और विजुअल वेब डेवलपर घटकों के "एक्सप्रेस" संस्करण बिना किसी लागत के प्रदान करता है। विजुअल स्टूडियो 2005 के भाषा-आधारित संस्करणों (विजुअल बेसिक, C++, C#, J#) के साथ ही विजुअल स्टूडियो 2008 और 2005 के व्यावसायिक संस्करण माइक्रोसॉफ्ट ड्रीमस्पार्क (Microsoft DreamSpark) कार्यक्रम के माध्यम से विद्यार्थियों के लिये मुफ्त डाउनलोड के रूप में उपलब्ध हैं। विजुअल स्टूडियो 2010 अभी रिलीज़ उम्मीदवार है और इसे आम लोगों द्वारा मुफ्त में डाउनलोड किया जा सकता है।


title: माइक्रोसॉफ्ट विजुअल स्टूडियो

text: अंतस्थ रूप से विजुअल स्टूडियो किसी भी प्रोग्रामिंग भाषा, समाधान या उपकरण का समर्थन नहीं करता है। इसकी बजाय, यह विभिन्न कार्यात्मकता को जोड़ने की अनुमति देता है। विशिष्ट कार्यात्मकता एक VSPackage के रूप में कोडित की जाती है। स्थापित हो जाने पर, यह कार्यात्मकता एक "सेवा" के रूप में उपलब्ध होती है। IDE तीन सेवायें प्रदान करता है: SVsSolution, जो कि परियोजनाओं और समाधानों की गणना करने की क्षमता प्रदान करती है; SVsUIShell, जो विण्डोइंग और UI कार्यात्मकता (टैब्स, टूलबार्स और विण्डोज़ सहित) प्रदान करती है; और SVsShell, जो VSPackage के पंजीयन का कार्य संभालती है। इसके अतिरिक्त, IDE सेवाओं के बीच संवाद का तालमेल करने और इसे सक्षम बनाने के लिये भी उत्तरदायी होता है। सभी संपादक, डिज़ाइनर, परियोजना प्रकार और अन्य उपकरण VSPackages के रूप में क्रियान्वित किये जाते हैं। VSPackages के अभिगमन के लिये विजुअल स्टूडियो COM का प्रयोग करता है। विजुअल स्टूडियो के SDK में "मैनेज्ड पैकेज फ्रेमवर्क" ("MPF") भी शामिल होता है, जो कि COM-इंटरफेसों के आस-पास प्रबंधित रैपर्स का एक ऐसा समुच्चय है, जो पैकेज को किसी भी CLI अनुवर्ती भाषा में लिखे जाने की अनुमति देता है। हालांकि, MPF विजुअल स्टूडियो COM इंटरफेस द्वारा उजागर की जाने वाली सारी कार्यात्मकता प्रदान नहीं करता. इसके बाद सेवाओं का प्रयोग विजुअल स्टूडियो IDE में कार्यात्मकता जोड़नेवाले अन्य पैकेजों में से किसी के भी निर्माण के लिये किया जा सकता है।


title: माइक्रोसॉफ्ट विजुअल स्टूडियो

text: प्रोग्रामिंग भाषाओं के लिये समर्थन को "लैंग्वेज सर्विस (Language Service)" नामक एक विशिष्ट VSPackage का प्रयोग करके जोड़ा जाता है। एक भाषा सेवा विभिन्न इंटरफेस परिभाषित करती है, जिसे VSPackage क्रियान्वयन विविध कार्यात्मकता के लिये समर्थन जोड़ने हेतु क्रियान्वित कर सकता है। इस प्रकार जोड़ी जा सकनेवाली कार्यात्मकता में पृष्ठभूमि संकलन (Background Compilation) के लिये सिन्टैक्स कलरिंग, कथन निष्पत्ति, धनुकोष्ठक मिलान, पैरामीटर सूचना टूलटिप, सदस्य सूचियां और त्रुटि चिह्नक शामिल होते हैं। यदि यह इंटरफेस क्रियान्वित किया जाता है, तो कार्यात्मकता उस भाषा के लिये उपलब्ध होगी। भाषा सेवाएं प्रति-भाषा आधार पर क्रियान्वित की जानी होती हैं। यह क्रियान्वयन उस भाषा के लिये पार्सर या कम्पाइलर से कोड का पुनर्प्रयोग कर सकता है। भाषा सेवाएं मूल कोड या प्रबंधित कोड में क्रियान्वित की जा सकती हैं। मूल कोड के लिये मूल COM इंटरफेस या बैबेल फ्रेमवर्क (विजुअल स्टूडियो SDK का एक भाग) का प्रयोग किया जा सकता है। प्रबंधित कोड के लिये MPF में प्रबंधित भाषा सेवाओं को लिखने हेतु रैपर्स शामिल होते हैं।


title: माइक्रोसॉफ्ट विजुअल स्टूडियो

text: स्रोत नियंत्रण के लिये विजुअल स्टूडियो में कोई अंतर्निर्मित समर्थन शामिल नहीं होता, लेकिन वह इस आधार पर "MSSCCI" (माइक्रोसॉफ्ट सोर्स कोड कण्ट्रोल इंटरफेस) को परिभाषित करता है कि कौन-सा स्रोत नियंत्रण तंत्र IDE के साथ एकीकृत हो सकता है। MSSCCI फंक्शन्स का एक समूह परिभाषित करता है, जिनका प्रयोग विभिन्न स्रोत नियंत्रण कार्यात्मकताओं को क्रियान्वित करने के लिये किया जाता है। MSSCCI को पहली बार विजुअल सोर्ससेफ (Visual SourceSafe) को विजुअल स्टूडियो 6.0 के साथ एकीकृत करने के लिये प्रयोग किया गया था, लेकिन बाद में इसे विजुअल स्टूडियो SDK के माध्यम से शुरु किया गया। विजुअल स्टु्डियो .NET 2002 ने MSSCCI 1.1 का प्रयोग किया और विजुअल स्टूडियो .NET 2003 ने MSSCCI 1.2 का प्रयोग किया। विजुअल स्टूडियो 2005 और 2008 दोनों MSSCCI संस्करण 1.3 का प्रयोग करते हैं, जो पुनःनामकरण और विलोप संचरण के साथ ही अतुल्यकालिक प्रारंभीकरण के लिये समर्थन भी जोड़ता है।


title: माइक्रोसॉफ्ट विजुअल स्टूडियो

text: विजुअल स्टूडियो वातावरण के अनेक इन्स्टन्स (जिनमें से प्रत्येक के पास VSPackages का अपना समुच्चय होता है) क्रियान्वित करने का सम्रर्थन करता है। ये इन्सटन्स विभिन्न रजिस्ट्री हाइव्स ("रजिस्ट्री हाइव " को जिस अर्थ में प्रयोग किया गया है, उसे जानने के लिये MSDN की इस शब्दावली की परिभाषा देखें) का प्रयोग उनकी विन्यास अवस्थाओं के भण्डारण के लिये करते हैं और उन्हें उनके AppID (अनुप्रयोग ID) द्वारा पहचाना जाता है। ये इन्स्टन्स एक AppId-specific .exe द्वारा प्रारंभ किये जाते हैं, जो एक AppId का चुनाव करता है, रूट हाइव को सेट करता है और IDE को प्रारंभ करता है। एक AppId के लिये पंजीकृत किये गये VSPackages को उस AppId के लिये अन्य VSPackages के साथ एकीकृत किया जाता है। विभिन्न AppIds का प्रयोग करके विजुअल स्टूडियो के विजुअल स्टूडियो एक्सप्रेस उत्पाद संस्करण बनाये जाते हैं। विजुअल स्टूडियो एक्सप्रेस संस्करण उत्पाद अपने स्वयं के AppId के साथ इन्स्टॉल किये जाते हैं, लेकिन स्टैण्डर्ड, प्रोफेशनल और टीम स्वीट उत्पाद एक ही AppId को साझा करते हैं। फलस्वरूप, अन्य संस्करणों, जो पिछले इन्स्टॉलेशन को ही अद्यतन करते हैं, के विपरीत एक्स्प्रेस संस्करण को अन्य संस्करणों के साथ समानांतर रूप से इन्स्टॉल किया जा सकता है। प्रोफेशनल संस्करण में स्टैण्डर्ड संस्करण के VSPackages का एक मुख्य-समुच्चय (Super-Set) और टीम स्वीट में अन्य दोनों संस्करणों के VSPackages का मुख्य-समुच्चय शामिल होता है। AppId तंत्र विजुअल स्टूडियो 2008 में विजुअल स्टूडियो शेल का लाभ उठाता है।


title: माइक्रोसॉफ्ट विजुअल स्टूडियो

text: किसी भी अन्य [[IDE]] की तरह विजुअल स्टूडियो में भी एक कोड संपादक शामिल होता है, जिसमें इन्टेलीसेन्स का प्रयोग करके न केवल वेरियेबल्स, फंक्शन्स और मेथड्स के लिये, बल्कि भाषा के निर्माण खण्डों, जैसे लूप्स और क्वेरीज़, के लिये भी सिन्टैक्स हाइलाइटिंग और कोड पूर्णता के लिये समर्थन शामिल होता है। इसमें शामिल की गई भाषाओं और साथ ही XML के लिये और वेब साइटों तथा वेब अनुप्रयोगों का विकास करते समय कास्केडिंग स्टाइल शीट और जावास्क्रिप्ट के लिये भी इन्टेलीसेन्स का समर्थन प्रदान किया जाता है। ऑटोकम्पलीट सुझाव एक मोडविहीन लिस्ट बॉक्स में पॉप-अप होते हैं, जो कि कोड एडीटर के शीर्ष पर अच्छादित होता है। विजुअल स्टूडियो 2008 और इससे बाद वाले संस्करणों में इसे अस्थाई रूप से अर्ध-पारदर्शी बनाया जा सकता है, ताकि इसके द्वारा बाधित कोड को देखा जा सके। कोड संपादक का प्रयोग सभी समर्थित भाषाओं के लिये किया जा सकता है।


title: माइक्रोसॉफ्ट विजुअल स्टूडियो

text: विजुअल स्टूडियो कोड संपादक शीघ्र संचालन के लिये कोड में बुकमार्क रितेश सेट करने का भी समर्थन करता है। अन्य संचालनात्मक सहायताओं में सामान्य टेक्स्ट खोज और रेगेक्स खोज के साथ ही कोड ब्लॉक्स और वृद्धिशील खोज शामिल होते हैं। कोड संपादक में एक बहु-वस्तु क्लिपबोर्ड और एक कार्य-सूची भी शामिल होती है। कोड संपादक कोड-खण्डों का भी समर्थन करता है, जो दोहरावपूर्ण कोड के लिये संचित टेम्पलेट होते हैं और जिस परियोजना पर कार्य किया जा रहा हो, उसमें इन्हें प्रविष्ट और कस्टमाइज़ किया जा सकता है। कोड खण्डों के लिये एक प्रबंधन उपकरण भी अंतर्निर्मित होता है। ये उपकरण तैरती हुई विण्डोज़ के रूप में प्रदर्शित होते हैं, जिन्हें प्रयोग न किये जाने या स्क्रीन के बाजू में रख दिये जाने पर स्वचालित रूप से छिप जाने हेतु सेट किया जा सकता है। विजुअल स्टूडियो का कोड संपादक पैरामीटर रिकॉर्डिंग, वेरियेबल और मेथड पुनर्नामकरण, इन्टरफेस उद्धरण और प्रापर्टीज़ के भीतर क्लास के सदस्यों के एन्कैप्स्युलेशन सहित अन्य कोड रिफैक्टरिंग का समर्थन भी करता है।


title: माइक्रोसॉफ्ट विजुअल स्टूडियो

text: विजुअल स्टूडियो बैकग्राउण्ड कम्पाइलेशन (जिसे वृद्धिशील कम्पाइलेशन भी कहा जाता है) का समर्थन करता है। जब कोड लिखा जा रहा हो, तो विजुअल स्टूडियो इसे पृष्ठभूमि में कम्पाइल करता है ताकि सिन्टैक्स और कम्पाइलेशन त्रुटियों, जिन्हें लाल लहरदार अधोरेखा के द्वारा चिह्नित किया जाता है, के बारे में फीडबैक दिया जा सके। चेतावनियों को एक हरी अधोरेखा के द्वारा चिह्नित किया जाता है। बैकग्राउण्ड कम्पाइलेशन क्रियान्वयन-योग्य कोड उत्पन्न नहीं करता क्योंकि इसके लिये क्रियान्वयन-योग्य कोड के लिये प्रयुक्त कम्पाइलर से भिन्न एक कम्पाइलर की आवश्यकता होती है। बैकग्राउण्ड कम्पाइलेशन सबसे पहले माइक्रोसॉफ्ट विजुअल बेसिक में प्रस्तुत किया गया था, लेकिन अब इसे सभी सम्मिलित भाषाओं के लिये विस्तारित किया जा चुका है।


title: माइक्रोसॉफ्ट विजुअल स्टूडियो

text: विजुअल स्टूडियो में एक डीबगर शामिल होता है, जो स्रोत-स्तरीय डीबगर और मशीन-स्तरीय डीबगर दोनों के रूप में कार्य कर सकता है। यह प्रबंधित कोड और मूल कोड दोनों के साथ कार्य करता है और इसका प्रयोग विजुअल स्टूडियो द्वारा समर्थित किसी भी भाषा में लिखे अनुप्रयोगों की डीबगिंग के लिये किया जा सकता है। इसके अतिरिक्त, इसे वर्तमान में क्रियान्वित हो रही प्रक्रियाओं के साथ जोड़ा जा सकता है, ताकि इनका निरीक्षण करके इन्हें डीबग किया जा सके। यदि क्रियान्वित हो रही प्रक्रिया के लिये स्रोत कोड उपलब्ध हो, तो क्रियान्वयन के साथ ही यह कोड को प्रदर्शित करता है। यदि स्रोत कोड उपलब्ध न हो, तो यह डिसअसेम्बली को प्रदर्शित कर सकता है। विजुअल स्टूडियो डीबगर अनेक मेमोरी डम्प बना सकता है और साथ ही उन्हें बाद में डीबगिंग के लिये लोड भी कर सकता है। बहु-सूत्रित (Multi-threaded) प्रोग्राम्स का समर्थन भी किया जाता है। डीबगर को विजुअल स्टूडियो के बाहर क्रियान्वित हो रहे किसी अनुप्रयोग के विफल होने पर प्रारंभ किये जाने के लिये भी विन्यासित किया जा सकता है।


title: माइक्रोसॉफ्ट विजुअल स्टूडियो

text: डीबगर ब्रेकपॉइन्ट्स (जो किसी विशिष्ट बिंदु पर क्रियान्वयन को अस्थाई रूप से रोकने की अनुमति देते हैं) और वॉचेस (जो क्रियान्वयन की प्रगति के साथ वेरियेबल्स के मानों का निरीक्षण करते हैं) को सेट करने की भी अनुमति देता है। ब्रेकपॉइन्ट्स शर्त पर आधारित हो सकते हैं, जिसका अर्थ है कि वे उस समय प्रारंभ होते हैं, जब कोई शर्त पूर्ण होती है। कोड को क्रमशः, अर्थात एक बार में एक पंक्ति (स्रोत कोड की), पर आगे बढ़ाया जा सकता है। यह फंक्शन्स को डीबग करने के लिये इनके "भीतर प्रविष्ट (step into)" हो सकता है या यदि मानवीय निरीक्षण के लिये फंक्शन बॉडी उपलब्ध न हो, तो वह इसे "छोड़कर (step over)" आगे भी बढ़ सकता है। डीबगर "एडिट एंड कन्टिन्यू (Edit and Continue)" का समर्थन करता है, अर्थात यह कोड को डीबग होते समय ही संपादित किये जाने (केवल 32 बिट के लिये; 64 बिट में समर्थित नहीं) का समर्थन भी करता है। डीबगिंग करते समय, यदि किसी भी वेरियेबल पर माउस सूचक ले जाया जाए, तो इसका वर्तमान मान एक टूलटिप ("डेटा टूलटिप") में प्रदर्शित होता है, जहां इसे इच्छानुसार संशोधित भी किया जा सकता है। कोडिंग के दौरान, विजुअल स्टूडियो डीबगर विशिष्ट कार्यात्मकताओं को codice_1 उपकरण विण्डो से मानवीय रूप से शुरु करने की अनुमति देता है। मेथड के लिये पैरामीटर इमीडियेट विण्डो पर भेजे जाते हैं।


title: माइक्रोसॉफ्ट विजुअल स्टूडियो

text: अनुप्रयोगों के विकास में सहायता प्रदान करने के लिये विजुअल स्टूडियो में एक विजुअल डिज़ाइनर शामिल होता है। इन उपकरणों में शामिल हैं:


title: माइक्रोसॉफ्ट विजुअल स्टूडियो

text: विजुअल स्टूडियो विकासकर्ताओं को इसकी क्षमताओं को बढ़ाने हेतु विजुअल स्टूडियो के लिये विस्तारणों को लिखने की अनुमति देता है। ये विस्तारण विजुअल बेसिक में "प्लग-इन" हो जाते हैं और इसकी कार्यात्मकता को बढ़ाते हैं। विस्तारण "मैक्रोज़", "ऐड-इन्स" और "पैकेजों" के रूप में आते हैं। मैक्रोज़ दोहरावपूर्ण कार्यों और गतिविधियों का प्रतिनिधित्व करते हैं, जिन्हें विकासकर्ता भण्डारण, पुनर्प्रयोग और वितरण के लिये प्रोग्रामेटिक रूप से रिकॉर्ड कर सकता है। हालांकि मैक्रोज़ का प्रयोग नई कमाण्ड्स को क्रियान्वित करने या टूल विण्डो का निर्माण करने के लिये नहीं किया जा सकता. वे विजुअल बेसिक का प्रयोग करके लिखे जाते हैं और उन्हें कम्पाइल नहीं किया जाता. ऐड-इन्स विजुअल स्टूडियो ऑब्जेक्ट मॉडल तक अभिगम प्रदान करते हैं और IDE उपकरणों के साथ अंत:क्रिया कर सकते हैं। ऐड-इन्स का प्रयोग नई कार्यात्मकता जोड़ने के लिये किया जा सकता है और ये नई टूल विण्डो जोड़ सकते हैं। ऐड-इन्स को IDE में COM के माध्यम से जोड़ा जाता है और ये किसी भी COM-संगत भाषा में बनाए जा सकते हैं। पैकेज विजुअल स्टूडियो SDK का प्रयोग करके बनाए जाते हैं और वे वितान्यता का उच्चतम स्तर प्रदान करते हैं। इसका प्रयोग डिज़ाइनर्स और अन्य उपकरणों का निर्माण करने और साथ ही अन्य प्रोग्रामिंग भाषाओं को एकीकृत करने के लिये किया जाता है। विजुअल स्टूडियो SDK किसी कार्य को पूर्ण करने के लिये अप्रबंधित और प्रबंधित दोनों API प्रदान करता है। हालांकि प्रबंधित API अप्रबंधित API जितना व्यापक नहीं होता। विस्तारणों का समर्थन विजुअल स्टूडियो 2005 के स्टैण्डर्ड (और उच्च) संस्करणों में किया जाता है। एक्सप्रेस संस्करण विस्तारणों की होस्टिंग का समर्थन नहीं करते.


title: माइक्रोसॉफ्ट विजुअल स्टूडियो

text: विजुअल स्टूडियो 2008 ने विजुअल स्टूडियो शेल प्रस्तुत किया, जो IDE को अपनी रुचि के अनुसार निर्मित करने की अनुमति देता है। विजुअल स्टूडियो शेल VSPackages का एक शेल प्रदान करता है, जो किसी भी IDE के लिये आवश्यक कार्यात्मकता प्रदान करता है। इन्स्टॉलेशन को अपनी रुचि के अनुसार परिवर्तित करने के लिये उसके शीर्ष पर अन्य पैकेज जोड़े जा सकते हैं। जहां पैकेजों को इन्स्टॉल किया गया हो, वहां शेल का पृथक्कृत मोड एक नया AppId बनाता है। इन्हें एक भिन्न एक्ज़ीक्यूटेबल के साथ प्रारंभ करना होता है। यह किसी विशिष्ट भाषा या विशिष्ट परिदृश्य के लिये रुचि के अनुसार विकसित किये गये विकास वातावरणों के विकास पर लक्ष्यित होता है। एकीकृत मोड पैकेज को प्रोफेशनल/स्टैण्डर्ड/टीम सिस्टम संस्करणों में इन्स्टॉल करता है, ताकि उपकरणों को इन संस्करणों में एकीकृत किया जा सके। विजुअल स्टूडियो शेल एक मुफ्त डाउनलोड के रूप में उपलब्ध है।


title: माइक्रोसॉफ्ट विजुअल स्टूडियो

text: विजुअल स्टूडियो 2008 की रिलीज़ के बाद, माइक्रोसॉफ्ट ने विजुअल स्टूडियो गैलरी का निर्माण किया। यह विजुअल स्टूडियो को विस्तारणों के बारे में सूचनाएं डालने के लिये एक केंद्रीय स्थान के रूप में कार्य करती है। समुदाय विकासकर्ता और साथ ही वाणिज्यिक विकासकर्ता विजुअल स्टूडियो 2002 से लेकर विजुअल स्टूडियो 2008 तक के उनके विस्तारणों के बारे में सूचना अपलोड कर सकते हैं। विस्तारणों को जोड़े जाने के दौरान इनकी गुणवत्ता के मूल्यांकन में सहायता प्रदान करने के लिये साइट के प्रयोक्ता विस्तारणों को रेटिंग दे सकते हैं और इनकी समीक्षा कर सकते हैं। RSS फीड्स प्रयोक्ताओं को साइट पर होने वाले अद्यतनों की सूचना देते हैं और टैगिंग विशेषताएं भी नियोजित होती हैं।


title: माइक्रोसॉफ्ट विजुअल स्टूडियो

text: माइक्रोसॉफ्ट ने पहली बार अपने अनेक प्रोग्रामिंग उपकरणों को एक साथ जोड़कर विजुअल स्टूडियो को सबसे पहले 1997 में रिलीज़ किया। विजुअल स्टूडियो 97 को दो संस्करणों, प्रोफेशनल और एन्टरप्राइज़, में रिलीज़ किया गया था। इसमें विजुअल बेसिक 5.0 और विजुअल C++ 5.0, मुख्यतः विण्डोज़ प्रोग्रामिंग के लिये; विजुअल J++ 1.1, जावा तथा विण्डोज़ प्रोग्रामिंग के लिये; और विजुअल फॉक्सप्रो 5.0, डेटाबेस के लिये, विशिष्ट रूप से xBase प्रोग्रामिंग के लिये, को शामिल किया गया था। एक्टिव सर्वर पेजेस का प्रयोग करके गतिशील रूप से उत्पन्न वेब साइटों का निर्माण करने के लिये इसमें विजुअल इन्टरडेव को प्रस्तुत किया गया था। इसमें माइक्रोसॉफ्ट डेवलपर नेटवर्क लाइब्रेरी का एक स्नैपशॉट भी शामिल किया गया था।


title: माइक्रोसॉफ्ट विजुअल स्टूडियो

text: विजुअल स्टूडियो 97 अनेक भाषाओं के लिये एक ही विकास वातावरण का प्रयोग करने का माइक्रोसॉफ्ट (Microsoft) का पहला प्रयास था। विजुअल C++, विजुअल J++, इन्टरडेव और MSDN लाइब्रेरी, सभी एक ही वातावरण का प्रयोग करते थे, जिसे डेवलपर स्टूडियो कहा जाता था। विजुअल बेसिक और विजुअल फॉक्सप्रो के लिये भिन्न वातावरणों का प्रयोग किया जाता था।


title: माइक्रोसॉफ्ट विजुअल स्टूडियो

text: अगला संस्करण, संस्करण 6.0, जून 1998 में रिलीज़ किया गया और यह विण्डोज़ 9x प्लैटफॉर्म पर क्रियान्वित होने वाला अंतिम संस्करण है। इसके सभी घटक भागों की संस्करण संख्याओं को 6.0 कर दिया गया, जिसमें विजुअल J++, जिसे 1.1 से बदला गया और विजुअल इन्टरडेव (Visual InterDev), जो 1.0 पर था, भी शामिल हैं। यह संस्करण अगले चार वर्षों तक माइक्रोसॉफ्ट के विकास तंत्र का आधार था, क्योंकि उसके बाद माइक्रोसॉफ्ट ने उनका विकास .NET पर केंद्रित कर दिया।


title: माइक्रोसॉफ्ट विजुअल स्टूडियो

text: विजुअल स्टूडियो 6.0 विजुअल बेसिक के COM-आधारित संस्करण को शामिल करनेवाला अंतिम संस्करण था; बाद वाले संस्करणों में इस भाषा के .NET आधारित संस्करणों को शामिल किया जाना था। यह विजुअल J++ को शामिल करने वाला अंतिम संस्करण भी था, जिसे सन माइक्रोसिस्टम्स (Sun Microsystems) के साथ एक समझौते के बाद हटा दिया गया, जिसके कारण माइक्रोसॉफ्ट (Microsoft) को जावा वर्चुअल मशीन पर लक्ष्यित प्रोग्रामिंग उपकरणों का उत्पादन रोक देना पड़ा.


title: माइक्रोसॉफ्ट विजुअल स्टूडियो

text: विजुअल बेसिक, विजुअल C++ और विजुअल फॉक्सप्रो के पास पृथक IDEs थे, जबकि विजुअल J++ और विजुअल इन्टरडेव एक आम नए वातावरण को साझा करते थे। यह नया IDE वितान्यता का ध्यान रखते हुए बनाया गया था और विजुअल स्टूडियो .NET की रिलीज़ के साथ ही यह (विभिन्न आंतरिक दोहरावों के बाद) सभी भाषाओं के लिये एक आम वातावरण बननेवाला था। विजुअल स्टूडियो 6.0 विजुअल फॉक्सप्रो को शामिल करनेवाला अंतिम संस्करण भी था।